> ###### Τόξα ως μέρη κύκλου

> Σε ορισμένες εργασίες είναι απαραίτητα μόνο τα τμήματα του κύκλου που ονομάζονται τόξα. Αφού το μήκος ενός τόξου είναι απλώς ένα κλάσμα της περιμέτρου ενός κύκλου, η αλλαγή του αριθμού στροφών, θα έχει ως αποτέλεσμα το σχεδιασμό τόξων με διαφορετικά μεγέθη. Η αρχική διαδικασία κύκλου μπορεί να τροποποιηθεί έτσι ώστε να συμπεριλάβει και άλλη είσοδο.

> `για τόξο :βήμα :φορές` Αλλάζει το όνομα της διαδικασίας και προστίθεται μια είσοδος.
> `επανάλαβε :φορές [μπροστά :βήμα δεξιά 10]
> τέλος`

> Μπορείτε να σχεδιάσετε τόξα με διαφορετικές τιμές εισόδων, όπως:

> `τόξο 10 18` |
> `τόξο 10 9` |

> Η πιο έξυπνη κίνηση είναι να δώσετε στο τόξο μια είσοδο για τον αριθμό των μοιρών της περιμέτρου που θέλετε να σχεδιάσετε. Έπειτα, η Logo θα μπορεί να υπολογίσει πόσες φορές θα πρέπει να επαναλάβει το βήμα και τη στροφή, με βάση αυτόν τον αριθμό μοιρών. Ακολουθεί μια αναθεωρημένη διαδικασία τόξο με βάση αυτές τις αλλαγές:

> `για τόξο :βήμα :μοίρες
> επανάλαβε :μοίρες / 10 [μπροστά :βήμα δεξιά 10]
> τέλος`

> Παρατηρήστε πως το μοίρες διαιρείται με το 10 έτσι ώστε να ληφθεί υπ' όψη πως η χελώνα στρέφεται κατά 10 μοίρες δεξιά, κάθε φορά που επαναλαμβάνεται η λίστα οδηγιών.

> Η οδηγία `τόξο 10 90` σχεδιάζει το ένα τέταρτο ενός κύκλου.
> Η οδηγία `τόξο 10 180` σχεδιάζει μισό κύκλο.