> ###### Μετατροπή ενός πλαισίου κειμένου σε κέντρο εντολών

> Με την εντολή ΕκτελέσιμηΓραμμή, μπορείτε να κάνετε ένα πλαίσιο κειμένου να λειτουργεί όπως το Κέντρο εντολών. Κάτι τέτοιο είναι ιδιαίτερα χρήσιμο για τις εργασίες σας που προορίζονται για το Web, αφού δεν υπάρχει Κέντρο εντολών στο Web Player. Με το χαρακτηριστικό αυτό μπορείτε να κάνετε πιο ελκυστικές τις εργασίες με λέξεις και λίστες που προορίζονται για παρουσίαση.

> Η πρώτη είσοδος στην ΕκτελέσιμηΓραμμή είναι το όνομα του πλαισίου κειμένου, όπου θα εκτελεστεί μια οδηγία όταν πατήσετε το πλήκτρο Enter. Η δεύτερη είσοδος είναι η οδηγία: μια διαδικασία ή μια πρωτογενής διαδικασία της Logo που δέχεται ως είσοδο έναν αριθμό, μια λέξη, ή μια μεγάλη λέξη (ένα σύνολο χαρακτήρων με διαστήματα).

> Κάντε μια δοκιμή. Δημιουργήστε ένα πλαίσιο κειμένου με το όνομα Κείμενο1. Για να λειτουργήσει ως κέντρο εντολών, πληκτρολογήστε (στο Κέντρο εντολών):

> `ΕκτελέσιμηΓραμμή "κείμενο1 "εκτέλεσε`

> Η ετικέτα του πλαισίου κειμένου με το όνομα Κείμενο1 γίνεται μπλε για να υποδηλώσει πως έχει ενεργοποιηθεί μια οδηγία ΕκτελέσιμηΓραμμή. Στην περίπτωση αυτή, η εντολή εκτέλεσε εκτελεί την είσοδό της ως οδηγία της Logo. Μπορείτε να πληκτρολογήσετε στο πλαίσιο κειμένου όποια οδηγία της Logo θέλετε. Δοκιμάστε, για παράδειγμα, την οδηγία μπροστά 50 και δείτε τη χελώνα να προχωρά μπροστά!

> Για να απενεργοποιήσετε αυτό το χαρακτηριστικό, δώστε μια "κενή" είσοδο στην ΕκτελέσιμηΓραμμή.

> `ΕκτελέσιμηΓραμμή "κείμενο1 "`

> Για να δοκιμάσετε την ΕκτελέσιμηΓραμμή με το όνομα μιας διαδικασίας, πληκτρολογήστε αναστροφή και αντεκτύπωση στην καρτέλα Διαδικασίες:

> `για αναστροφή :λέξη
> αν κενό? :λέξη [έξοδος "]
> έξοδος λέξη τελευταίο :λέξη αναστροφή ΕκτόςΤελευταίου :λέξη
> τέλος
> για αντεκτύπωση :λέξη
> τύπωσε αναστροφή :λέξη
> τέλος`

> Βεβαιωθείτε πως υπάρχει στη σελίδα ένα πλαίσιο κειμένου με το όνομα Κείμενο1 και έπειτα πληκτρολογήστε το εξής στο Κέντρο εντολών:

> `ΕκτελέσιμηΓραμμή "κείμενο1 "αντεκτύπωση`

> Πληκτρολογήστε μια λέξη στο πλαίσιο κειμένου και πατήστε το πλήκτρο Enter.

> Σημείωση: Μπορείτε να δείτε τα ονόματα των πλαισίων κειμένου που έχουν οδηγίες ΕκτελέσιμηΓραμμή στην καρτέλα Εργασία.