> ###### Εισαγωγή εικόνας

> Μπορείτε να εισαγάγετε μια εικόνα γραφικών, που έχει δημιουργηθεί από άλλη εφαρμογή, στο φόντο μιας σελίδας του MicroWorlds. Το MicroWorlds έχει τη δυνατότητα εισαγωγής εικόνων με την ακόλουθη μορφή γραφικών: BMP, JPEG, GIF, PCX και Targa. Ακολουθήστε τα εξής βήματα:

> 1. Δημιουργήστε μια εικόνα με κάποια εφαρμογή σχεδίασης.
> 2. Αποθηκεύστε τη με μορφή που υποστηρίζεται από το MicroWorlds.
> 3. Στη συνέχεια, ανοίξτε το MicroWorlds και επιλέξτε Εισαγωγή εικόνας από το μενού Αρχείο.

> Οι εικόνες που έχουν εισαχθεί μέσω της επιλογής Εισαγωγή εικόνας, παραμένουν επιλεγμένες στην περίπτωση που δεν έχουν τις ίδιες διαστάσεις με αυτές της εργασίας σας. Αν μια εικόνα είναι επιλεγμένη, μπορείτε να τη μετακινήσετε ή να αλλάξετε το μέγεθός της. Κατά την αλλαγή μεγέθους, μπορείτε να κρατήσετε πατημένο το πλήκτρο Shift για ομοιόμορφη μεγέθυνση.

> Μια δεύτερη μέθοδος εισαγωγής γραφικών είναι και η χρήση του Προχείρου των Windows. Αντιγράψτε το φόντο κάποιας εφαρμογής, πηγαίνετε στο MicroWorlds, κάντε πρώτα κλικ στη σελίδα (μπορείτε να επικολλήσετε γραφικά μόνο στη σελίδα) και έπειτα στο εργαλείο Επικόλληση.

> Τέλος, μπορείτε να χρησιμοποιήσετε τη λειτουργία "μεταφορά και απόθεση" για την εισαγωγή γραφικών.

> ΦόρτωσεΕικόνα