> ###### Είδη δεδομένων: Λέξεις

> Μια λέξη αποτελείται από χαρακτήρες. Γράμματα και ψηφία μπορούν να εναλλάσσονται.

> Γεια
> x
> 3.14
> 314
> PIGLATIN
> Pig.latin
> Pig-Latin
> Μα3ρία
> ποια?
> !ΤώρΑ!

> Όλα αυτά είναι λέξεις. Κάθε χαρακτήρας αποτελεί στοιχείο της λέξης. Η λέξη Μα3ρία περιέχει έξι στοιχεία:

> Μ α 3 ρ ί α

> Μια λέξη συνήθως οριοθετείται από διαστήματα. Δηλαδή, υπάρχει ένα διάστημα πριν τη λέξη και ένα διάστημα μετά τη λέξη. Τα διαστήματα ξεχωρίζουν τη λέξη από την υπόλοιπη γραμμή. Υπάρχουν άλλοι τέσσερεις χαρακτήρες οριοθέτησης:

> [ ] ( )

> Για να χρησιμοποιήσετε αυτούς τους χαρακτήρες ως κανονικούς αλφαβητικούς χαρακτήρες μέσα σε μια λέξη, τοποθετήστε τη λέξη που περιέχει αυτούς τους χαρακτήρες ανάμεσα σε κατακόρυφες γραμμές |. Οι κατακόρυφες γραμμές λένε στη Logo πως ό,τι υπάρχει ανάμεσά τους είναι μία ενιαία λέξη.

> `δείξε "|Pig Latin|
> ` `Pig Latin`

> Tα εισαγωγικά " που προηγούνται μιας ακολουθίας χαρακτήρων είναι απαραίτητα. Μία λέξη που ξεκινάει με εισαγωγικά λέει στη Logo πως η είσοδος είναι μια κοινή λέξη και όχι το όνομα μιας ενέργειας που πρέπει να εκτελεστεί.

> `δείξε "γεια`
> `γεια`

> Οι αριθμοί δεν χρειάζεται να ξεκινούν με εισαγωγικά. Παρατηρήστε πως τα εισαγωγικά εμφανίζονται μόνο πριν τη λέξη και όχι και μετά. Αν τοποθετήσετε εισαγωγικά και στο τέλος της λέξης, η Logo θα τα εκλάβει ως μέρος της λέξης:

> `δείξε "γεια"`
> `γεια"`

> Τα εισαγωγικά δεν αποτελούν χαρακτήρες οριοθέτησης.