> ###### Σειριακές θύρες

> Το MicroWorlds Pro είναι εξοπλισμένο με πρωτογενείς διαδικασίες οι οποίες μπορούν να στείλουν και να λάβουν πληροφορίες μέσω μιας σειριακής θύρας. Κανονικά, οι θύρες αυτές χρησιμοποιούνται για άμεσες συνδέσεις με καλώδια nullmodem ή με περιφερειακές συσκευές, όπως είναι ένα εξωτερικό modem. Ωστόσο, οι τρεις πρωτογενείς διαδικασίες για τις οποίες γίνεται λόγος στην ενότητα Πρωτογενείς διαδικασίες σχεδιάστηκαν με την ιδέα ότι κάποιος θα ήθελε να συνδέσει μια ρομποτική συσκευή σε μια σειριακή θύρα. Στα πρώτα χρόνια της Logo, μια μηχανική "χελώνα" εκτελούσε απλές εντολές της Logo (όπως μπροστά 50) σε πάτωμα καλυμμένο με χαρτιά!

> Ένα από τα πολλά πλεονεκτήματα της σειριακής θύρας είναι η χρήση ενός σταθερού πρωτοκόλλου. Οι πληροφορίες μπορούν να ανταλλαχθούν μεταξύ δύο υπολογιστών ή συσκευών, αρκεί να διαθέτουν σειριακές θύρες. Παρόλο που ο υπολογιστής σας πιθανώς να έχει τουλάχιστον δύο σειριακές θύρες, το MicroWorlds "ακούει" σε μία θύρα κάθε φορά. Όσον αφορά την κλήση μιας νέας σειριακής θύρας, υπάρχει προτεραιότητα: το MicroWorlds Pro εκλαμβάνει την πιο πρόσφατα κληθείσα θύρα ως ενεργή και αγνοεί όλες τις άλλες πληροφορίες που έχουν μεταφερθεί μέσω των άλλων θυρών. Τέλος, όταν εγκαταλείψετε το MicroWorlds Pro, κλείνουν και όλες οι ενεργοποιημένες σειριακές θύρες.