> ###### Επεξεργασία κειμένου

> Οι πρωτογενείς διαδικασίες επεξεργασίας κειμένου σας δίνουν τη δυνατότητα αναζήτησης, αντιγραφής, αποκοπής και επικόλλησης κειμένου. Τα παραδείγματα που ακολουθούν βασίζονται στο ακόλουθο πλαίσιο κειμένου που ονομάζεται Ποίημα:

> Πριν αρχίσετε να πειραματίζεστε, αποθηκεύστε τα περιεχόμενα του αρχικού κειμένου του πλαισίου κειμένου ως καθολική μεταβλητή:

> `κάνε "αρχικό Ποίημα`

> Η ακόλουθη οδηγία επαναφέρει τα περιεχόμενα του πλαισίου κειμένου Ποίημα στο αρχικό κείμενο:

> `ΘέσεΠοίημα :αρχικό`

> Η εύρεση αναζητά μια λέξη ή ένα χαρακτήρα και τα επιλέγει.

> `ΑρχήΚειμένου
> εύρεση "α`

> Για την αναζήτηση δύο λέξεων (μιας λίστας), θα έπρεπε είτε να χρησιμοποιήσετε κατακόρυφες γραμμές είτε να μετατρέψετε τη λίστα σε μία μόνο λέξη με το μεταβιβαστή λέξη.

> Ο μεταβιβαστής λέξη συγχωνεύει τις τιμές εισόδων του σε μία ενιαία λέξη και επιστρέφει τη λέξη αυτή.

> `εύρεση "|τ' αθάνατο νερό|
> ΑρχήΚειμένου εύρεση (λέξη [τ' αθάνατο νερό])`

> Οι παρενθέσεις είναι απαραίτητες όταν η λέξη έχει είτε μία είτε περισσότερες από δύο εισόδους.

> Η εντολή βρέθηκε? κάνει έναν έλεγχο για να διαπιστώσει αν η τελευταία αναζήτηση ήταν επιτυχής.

> `δείξε βρέθηκε?`
> `ΣΩΣΤΟ`

> Πρέπει να επιλέξετε το κείμενο πριν την αποκοπή ή αντιγραφή.

> `ΑκύρωσηΕπιλογής
> επιλογή ΤέλοςΓραμμής
> αντιγραφή`

> Το πρόχειρο παρουσιάζει τα περιεχόμενα του Προχείρου ως μια μεγάλη λέξη.

> `δείξε πρόχειρο`
> `Νάχα τ' αθάνατο νερό,`

> Η επικόλληση εισάγει το κείμενο στο σημείο όπου βρίσκεται ο δρομέας.