> Για προγραμματιστές συστημάτων - Χρήση της σειριακής θύρας και των Dynamic Link Libraries

> Παρόλο που η εφαρμογή MicroWorlds Pro αποτελεί από μόνη της μια δυναμική εφαρμογή πολυμέσων, υπάρχουν δύο πιο εξελιγμένα χαρακτηριστικά που του προσδίδουν ακόμη μεγαλύτερη ελαστικότητα. Οι δύο νέες πρωτογενείς διαδικασίες που θα σας παρουσιάσουμε εδώ, σας δίνουν τη δυνατότητα πρόσβασης σε μια ρομποτική συσκευή ή στα εργαλεία κάποιου άλλου προγράμματος. Επίσης, θα έχετε τη δυνατότητα να εφαρμόσετε διαδικασίες και λειτουργίες μελλοντικού λογισμικού, ακόμη και αν αυτό δεν έχει ακόμη δημιουργηθεί!

> Ωστόσο, πριν ξεκινήσετε την εξάσκηση με τις πρωτογενείς διαδικασίες, θα ήταν χρήσιμο να διαβάσετε και να κατανοήσετε ολόκληρο το κεφάλαιο αυτό. Συμβατικά, η χρήση των πρωτογενών διαδικασιών ή των λειτουργιών που ξεκινούν με τελεία είναι παρακινδυνευμένη. Οι πρωτογενείς διαδικασίες της Logo που χειρίζονται τις σειριακές θύρες ή τις θύρες COM και τις Dynamic Link Libraries (DLLs) δεν αποτελούν εξαίρεση. Αφού σας δίνουν πρόσβαση σε οτιδήποτε μπορεί να κάνει το λειτουργικό σας σύστημα, ένα μικρό λάθος θα μπορούσε να προκαλέσει το "πάγωμα" του υπολογιστή σας ή τη διαγραφή μέρους του σκληρού σας δίσκου. Έχοντας υπ' όψη όλα αυτά, θα σας συμβουλεύαμε να συνεχίσετε με μεγάλη προσοχή.