> ###### Πολυμέσα: Ήχοι, μελωδίες, μουσική και βίντεο υπό τον έλεγχο προγράμματος

> Μπορείτε να αλλάξετε τις παραμέτρους των ήχων, των μελωδιών, της μουσικής και του βίντεο μέσω προγράμματος, αλλά μπορείτε να δημιουργήσετε αυτά τα αντικείμενα μόνο με το ποντίκι.

> Κάθε είδος πολυμέσων έχει ένα προεπιλεγμένο όνομα κατά τη δημιουργία του:

> ### Πολυμέσα | ### Προεπιλεγμένο όνομα
> Ήχοι | ήχος1
> Μελωδίες | μελωδία1
> Μουσική | μουσική1
> Βίντεο | βίντεο1

> Ο πίνακας που ακολουθεί περιλαμβάνει τις παραμέτρους, τις έννοιές τους, καθώς και ένα παράδειγμα χρήσης τους με την εντολή θέσε:

> ### Παράμετρος | ### Έννοια | ### Οδηγία
> θέση | Καθορίζει τη θέση. | `θέσε "ήχος1 "θέση [50 50]`
> ορατό? | Ελέγχει την ορατότητα του εικονιδίου (ΣΩΣΤΟ ή ΛΑΘΟΣ). | `θέσε "μελωδία1 "ορατό? "ΛΑΘΟΣ`
> ΕμφάνισηΟνόματος? | Ελέγχει την ορατότητα του ονόματος (ΣΩΣΤΟ ή ΛΑΘΟΣ). | `θέσε "μουσική1 "ΕμφάνισηΟνόματος? "ΛΑΘΟΣ`
> ναι? | Επιλέγει είτε την κατάσταση ναι είτε την κατάσταση όχι για το εικονίδιο (ΣΩΣΤΟ ή ΛΑΘΟΣ). | `θέσε "βίντεο1 "ναι? "ΣΩΣΤΟ`
> παγωμένο? | Παγώνει ή ξεπαγώνει το εικονίδιο (ΣΩΣΤΟ ή ΛΑΘΟΣ). | `θέσε "βίντεο1 "παγωμένο? "ΣΩΣΤΟ`
> μέγεθος (μόνο για βίντεο) | Καθορίζει το μέγεθος ενός βίντεο. | `θέσε "βίντεο1 "μέγεθος [100 100]`

> Η εντολή θέσε που ελέγχει την κατάσταση ναι ή όχι του αντικειμένου ουσιαστικά ελέγχει το εικονίδιο. Δηλαδή, το εικονίδιο "ενεργοποιείται" όταν εκτελείται η ακόλουθη οδηγία (που παίζει έναν ήχο):

> `θέσε "ήχος1 "ναι? "ΣΩΣΤΟ`

> Την ίδια στιγμή που δημιουργείται το εικονίδιο, δημιουργείται και μια αντίστοιχη εντολή ήχος1. Ωστόσο, η εκτέλεση της εντολής αυτής, δεν επηρεάζει την κατάσταση του εικονιδίου του ήχου (αν έχει δηλαδή τη ρύθμιση ναι ή αν είναι πατημένο). Κανονικά, το εικονίδιο του ήχου δεν είναι ορατό, παρόλο που πρέπει να βρίσκεται στη σελίδα της εργασίας σας.

> Ο μεταβιβαστής πάρε επιστρέφει τις προαναφερθείσες παραμέτρους:

> ### Παράμετρος | ### Έννοια | ### Έκφραση
> θέση | Επιστρέφει την τρέχουσα θέση του αντικειμένου. | `πάρε "ήχος1 "θέση`
> ορατό? | Επιστρέφει την πληροφορία αν είναι ορατό το αντικείμενο. | `πάρε "μελωδία1 "ορατό?`
> ΕμφάνισηΟνόματος? | Επιστρέφει την πληροφορία αν είναι ορατό το όνομα. | `πάρε "μουσική1 "ΕμφάνισηΟνόματος?`
> ναι? | Επιστρέφει την πληροφορία αν το αντικείμενο είναι ενεργό. | `πάρε "βίντεο1 "ναι?`
> παγωμένο? | Επιστρέφει την πληροφορία αν το αντικείμενο είναι παγωμένο. | `πάρε "βίντεο1 "παγωμένο?`
> μέγεθος (για βίντεο μόνο) | Επιστρέφει το τρέχον μέγεθος του αντικειμένου. | `πάρε "βίντεο1 "μέγεθος`

> Σημείωση: Αν το ήχος1 εκτελείται ως εντολή, τότε η οδηγία

> `δείξε πάρε "ήχος1 "ναι?`

> θα επιστρέψει ΛΑΘΟΣ αφού το εικονίδιο Ήχος1 δεν είναι σε κατάσταση "ναι".

> Όσον αφορά τις μελωδίες, υπάρχουν και άλλες παράμετροι στις οποίες μπορείτε να έχετε πρόσβαση με την εντολή πάρε:

> ### Έκφραση | ### Ορισμός
> `πάρε "μελωδία1 "όργανο` | Επιστρέφει το τρέχον μουσικό όργανο.
> `πάρε "μελωδία1 "ένταση` | Επιστρέφει την τρέχουσα ένταση.
> `πάρε "μελωδία1 "ρυθμός` | Επιστρέφει τον τρέχοντα ρυθμό.

> Ακολουθεί ένα παράδειγμα χρήσης αυτής της οδηγίας με βίντεο σε μια εργασία παρουσίασης ή αναφοράς. Μπορείτε να εμφανίσετε το βίντεο, να το παίξετε και τέλος να το αποκρύψετε.

> `θέσε "βίντεο1 "ορατό? "ΣΩΣΤΟ
> βίντεο1
> θέσε "βίντεο1 "ορατό? "ΛΑΘΟΣ`