> # Eνδιαφέρουσες τεχνικές: Μεταβλητές

> Οι μεταβλητές στη Logo χρησιμεύουν για την ονομασία και το χειρισμό αντικειμένων. Υπάρχουν τρία είδη μεταβλητών: οι καθολικές, οι τοπικές και οι μεταβλητές κατάστασης.

> Οι καθολικές μεταβλητές χρησιμοποιούνται συχνά στην ονομασία δεδομένων. Μπορείτε να θεωρήσετε το όνομα μιας μεταβλητής ως μια ετικέτα στο δοχείο που περιέχει τα δεδομένα.

> Τοπικές μεταβλητές είναι συνήθως οι είσοδοι διαδικασιών και χρησιμεύουν στη μεταβίβαση πληροφοριών ανάμεσα στις υπερδιαδικασίες και τις υποδιαδικασίες. Παραδείγματα διαδικασιών με είσοδο θα βρείτε στα κεφάλαια Προγραμματισμός με τη γεωμετρία χελώνας και Προγραμματισμός με αριθμούς, λέξεις και λίστες.

> Οι μεταβλητές κατάστασης παρέχουν πληροφορίες και σας δίνουν τη δυνατότητα τροποποίησης της κατάστασης των διαφόρων αντικειμένων του περιβάλλοντος προγραμματισμού, όπως είναι οι χελώνες, τα πλαίσια κειμένου, οι μεταβολείς και οι εργασίες. Ορισμένα αντικείμενα σας επιτρέπουν να προσθέτετε και νέες μεταβλητές κατάστασης.