> ###### Μεγάλες λέξεις και πλαίσια κειμένου

> Στο παράδειγμα που ακολουθεί, το πλαίσιο κειμένου ονομάζεται κείμενο1. Η λέξη κείμενο1 είναι ένας μεταβιβαστής που επιστρέφει όλους τους χαρακτήρες ενός πλαισίου κειμένου, μαζί με τα διαστήματα, ως μια μεγάλη λέξη.

> Στη γλώσσα των υπολογιστών, οι μεγάλες λέξεις ονομάζονται σειρές χαρακτήρων. Στην πραγματικότητα, κάθε λέξη είναι μια σειρά χαρακτήρων αλλά η έκφραση αυτή χρησιμοποιείται εδώ για να τονίσουμε ότι αυτό που φαίνεται να είναι ένα σύνολο μεμονωμένων λέξεων, στην πραγματικότητα είναι ένα σύνολο μεμονωμένων χαρακτήρων, μερικοί από τους οποίους είναι διαστήματα.

> Πληκτρολογήστε "Ήταν μια σκοτεινή και θυελλώδης νύχτα..." στο πλαίσιο κειμένου κείμενο1 και στη συνέχεια δοκιμάστε το εξής στο Κέντρο εντολών:

> `δείξε κείμενο1`
> `Ήταν μια σκοτεινή και θυελλώδης νύχτα...
> `

> Αν τα μετρήσετε όλα, υπάρχουν 40 χαρακτήρες στο πλαίσιο κειμένου:

> `δείξε μέτρησε κείμενο1`
> `40`

> (Το αποτέλεσμα λαμβάνει υπ' όψη και την τροφοδοσία γραμμής και το χαρακτήρα επιστροφής - αν υπάρχει αλλαγή γραμμής ή αν έχει πατηθεί το πλήκτρο Enter - προσθέτοντας δύο χαρακτήρες.)

> Αφού πρόκειται για μια μεγάλη λέξη, το πρώτο στοιχείο μιας λέξης είναι ένας χαρακτήρας:

> `δείξε πρώτο κείμενο1`
> `Ή`

> Δείτε τον πίνακα των πρωτογενών διαδικασιών που εξάγουν χαρακτήρες από τις λέξεις.

> Σημείωση: Μπορείτε επίσης να δημιουργήσετε μια μεγάλη λέξη με διαστήματα χωρίς πλαίσιο κειμένου, αλλά με κατακόρυφες γραμμές: `δείξε "|Ήταν μια σκοτεινή και θυελλώδης νύχτα...|`