> ###### Προγραμματισμός χρωμάτων

> Έχετε επίσης τη δυνατότητα να προγραμματίσετε κάθε χρώμα έτσι ώστε να ανταποκρίνεται στα κλικ του ποντικιού ή στις χελώνες. Για παράδειγμα, μπορείτε να προγραμματίσετε το κόκκινο χρώμα να εκτελεί μια οδηγία, κάθε φορά που κάνετε κλικ με το ποντίκι σε κάποιο αντικείμενο που έχετε σχεδιάσει με οποιαδήποτε απόχρωση του κόκκινου. Ή, μπορείτε να προγραμματίσετε το χρώμα να εκτελεί μια οδηγία, κάθε φορά που μια χελώνα προσεγγίζει ένα κόκκινο αντικείμενο.

> Αφού προγραμματίσετε κάποιο χρώμα, ένα εικονίδιο εμφανίζεται στην καρτέλα Εργασία. Στην Καρτέλα Εργασία μπορείτε να δείτε τα χρώματα που έχουν προγραμματιστεί. Για να επεξεργαστείτε ή να αφαιρέσετε τις οδηγίες ενός χρώματος κάντε δεξί κλικ στο εικονίδιο χρώματος. Μπορείτε επίσης να παρακολουθήσετε μια οδηγία χρώματος.

> Σημείωση: Η ανίχνευση χρώματος λειτουργεί μόνο με τα γραφικά που έχουν σχεδιαστεί στη σελίδα και όχι στα αντικείμενα. Δεν μπορείτε να ανιχνεύσετε το χρώμα μιας χελώνας.

> Για να προγραμματίσετε κάποιο χρώμα:

> - Κάντε δεξί κλικ κατευθείαν στο χρώμα που υπάρχει στη σελίδα εργασίας.
>   ή
> - Κάντε δεξί κλικ στο επιλεγμένο χρώμα πάνω στην παλέτα χρωμάτων.

> Ανίχνευση ποντικιού

> Σχεδιάστε έναν πράσινο κύκλο στη σελίδα (με οποιαδήποτε απόχρωση του πράσινου). Κάντε δεξί κλικ στο πράσινο χρώμα και επιλέξτε Επεξεργασία πράσινο.

> Πληκτρολογήστε μια οδηγία για το ποντίκι και κάντε κλικ στο OK.

> Κάντε κλικ στο πράσινο σχέδιο. Εμφανίζεται η φράση "Αυτό είναι πράσινο". Μπορείτε να προγραμματίσετε άλλα χρώματα με διαφορετικές οδηγίες. Τα χρώματα μπορούν να μετακινήσουν μια χελώνα, να παίξουν μελωδίες, να σας μεταφέρουν σε άλλη σελίδα, κλπ.

> Ανίχνευση χελώνας

> Σχεδιάστε κάτι κόκκινο, ακριβώς μπροστά από τη χελώνα. Κάντε δεξί κλικ στο χρώμα για να ανοίξετε το πλαίσιο διαλόγου του. Πληκτρολογήστε την ακόλουθη οδηγία για τη Χελώνα:

> Στο Κέντρο εντολών, πληκτρολογήστε:

> `επανάλαβε 50 [μπροστά 1]`

> Αφήστε τη χελώνα να περάσει πάνω από την κόκκινη περιοχή. Όταν "έρχεται σε επαφή" με το κόκκινο θα πρέπει να οπισθοχωρεί.

> Σημείωση: Αν δημιουργήσετε χρωματικά εφφέ με χρήση του μεταβολέα αδιαφάνειας και τα σχήματα πινελιάς, το χρώμα που επεξεργάζεστε (αφού κάνετε δεξί κλικ στο χρώμα αυτό) ίσως είναι κάπως διαφορετικό από αυτό που περιμένατε.