Τελευταίο μήνυμα του MicroWorlds

Λείπει η αγκύλη [ στη διαδικασία όνομα ή Λείπει η αγκύλη ] στη διαδικασία όνομα

Βεβαιωθείτε πως είναι σωστά τα ζεύγη των αγκυλών στην καρτέλα Διαδικασίες και πως ο αριθμός των αγκυλών που ανοίγουν είναι ίσος με τον αριθμό αυτών που κλείνουν. Στην καρτέλα Διαδικασίες μπορείτε να τροποποιήσετε (τακτοποιήσετε) τις διαδικασίες όπως εσείς θέλετε, έτσι ώστε να είναι ευανάγνωστες. Οι αγκύλες που ανοίγουν και κλείνουν δεν είναι απαραίτητο να είναι στην ίδια γραμμή, αλλά τα ζεύγη τους πρέπει να είναι σωστά μέσα σε κάθε διαδικασία:

`για ΠαράξενοΑστέρι
ΣτυλόΚάτω επανάλαβε 5 [επανάλαβε 4 [μπροστά 30] δεξιά 144]
τέλος`

Επίσης, βεβαιωθείτε πως δεν υπάρχει ερωτηματικό ανάμεσα στις αγκύλες. Το MicroWorlds αγνοεί το κείμενο που βρίσκεται ανάμεσα σε ερωτηματικό και τον επόμενο χαρακτήρα επιστροφής (το κείμενο αυτό εκλαμβάνεται ως σχόλιο). Μία μόνο κατακόρυφη γραμμή (|) μέσα σε αγκύλες μπορεί επίσης να προκαλέσει την εμφάνιση αυτού του μηνύματος.