> ###### Εισαγωγή και διαγραφή

> Η παρεμβολή τυπώνει την είσοδό της (μια λέξη ή μια λίστα) στο σημείο όπου βρίσκεται ο δρομέας. Η διαγραφή διαγράφει το χαρακτήρα που βρίσκεται στα δεξιά του δρομέα. (Αυτό ίσως διαφέρει από το πλήκτρο delete του πληκτρολογίου σας.)

> Με τη χρήση αυτών των δύο εντολών μπορείτε να σαρώσετε ένα κείμενο οριζόντια, λέξη προς λέξη. Μπορείτε να διαγράψετε τα γράμματα ενός πλαισίου κειμένου ή να τα εισαγάγετε ένα προς ένα.

> Για παράδειγμα, ας υποθέσουμε πως έχουμε το ακόλουθο κείμενο σε ένα πλαίσιο κειμένου με το όνομα Παροιμία.

> Πριν διαγράψουμε τα γράμματα ένα προς ένα, πρέπει να αποθηκεύσουμε το κείμενο σε μια μεταβλητή:

> `κάνε "ΤοΚείμενόΜου Παροιμία`

> Η οδηγία διαγραφής κειμένου μοιάζει πολύ με την οδηγία της διαδικασίας ΓραμμήΠροςΓραμμή. Αντί να χρησιμοποιήσει την εντολή ΜέτρησεΓραμμές, η εντολή μέτρησε θα μετρήσει τον αριθμό των χαρακτήρων του πλαισίου κειμένου Παροιμία. Αντί να χρησιμοποιήσει την ΔρΚ, η διαγραφή διαγράφει το γράμμα που βρίσκεται στα δεξιά του δρομέα.

> `ΑρχήΚειμένου
> επανάλαβε μέτρησε Παροιμία [διαγραφή περίμενε 2]`

> Μετά τη διαγραφή του, το κείμενο μπορεί να αποκατασταθεί με την παρεμβολή.

> `παρεμβολή :ΤοΚείμενόΜου`

> Μια γενική διαδικασία ΚύλισηΚμν μπορεί να έχει την εξής μορφή.

> `για ΚύλισηΚμν
> κάνε "ΤοΚείμενόΜου Παροιμία
> ΑρχήΚειμένου
> επανάλαβε μέτρησε :ΤοΚείμενόΜου [διαγραφή περίμενε 2]
> παρεμβολή :ΤοΚείμενόΜου
> τέλος`

> Μπορείτε να εισαγάγετε κείμενο, γράμμα προς γράμμα, μέσω μιας αναδρομικής διαδικασίας που κάνει χρήση των πρώτο και ΕκτόςΠρώτου. Εισάγονται ένας - ένας οι χαρακτήρες του κειμένου, ώσπου να εξαντληθούν όλοι οι προς εισαγωγή χαρακτήρες.

> `για ένα-προς-ένα :κείμενο
> αν κενό? :κείμενο [στοπ]
> παρεμβολή πρώτο :κείμενο περίμενε 1
> ένα-προς-ένα ΕκτόςΠρώτου :κείμενο
> τέλος`

> Στη διαδικασία ένα-προς-ένα, η λέξη μειώνεται κατά ένα γράμμα τη φορά, καθώς αφαιρείται συνεχώς ένας χαρακτήρας, έως ότου δεν υπάρχουν άλλοι χαρακτήρες. Ο κανόνας διακοπής λέει: αν η λέξη είναι κενή, τότε σταμάτα. (Διαβάστε το κεφάλαιο Προγραμματισμός με αριθμούς, λέξεις και λίστες.)

> Αντί να δώσετε μια λέξη ή μια λίστα ως είσοδο, δώστε το όνομα του πλαισίου κειμένου.

> `ένα-προς-ένα Παροιμία`

> Μια υπερδιαδικασία μπορεί να αποθηκεύσει το κείμενο σε μια μεταβλητή, να το διαγράψει και στη συνέχεια να καλέσει το ένα-προς-ένα:

> `για ΤύπωσεΚείμενο
> κάνε "ΤοΚείμενόΜου Παροιμία
> ΣβήσεΚείμενο
> ένα-προς-ένα :ΤοΚείμενόΜου
> τέλος`