> ###### Προγραμματισμός: Λέξεις

> Οι ακόλουθοι μεταβιβαστές αποσπούν χαρακτήρες από λέξεις:

> ### Πρωτογενής διαδικασία | ### ορισμός | ### παράδειγμα | ### έξοδος
> πρώτο | Δίνει ως έξοδο τον πρώτο χαρακτήρα μιας λέξης. | `πρώτο "κείμενο` | `κ`
> τελευταίο | Δίνει ως έξοδο τον τελευταίο χαρακτήρα μιας λέξης. | `τελευταίο "κείμενο` | `ο`
> ΕκτόςΠρώτου | Δίνει ως έξοδο όλους εκτός από τον πρώτο χαρακτήρα μιας λέξης. | `ΕκτόςΠρώτου "κείμενο` | `είμενο`
> ΕκτόςΤελευταίου | Δίνει ως έξοδο όλους εκτός από τον τελευταίο χαρακτήρα μιας λέξης. | `ΕκτόςΤελευταίου "κείμενο` | `κείμεν`
> αντικείμενο | Δίνει ως έξοδο τον καθορισμένο χαρακτήρα μιας λέξης. | `αντικείμενο 2 "κείμενο` | `ε`

> Μπορείτε να δοκιμάσετε αυτές τις πρωτογενείς διαδικασίες με τις εντολές τύπωσε ή δείξε.

> `δείξε τελευταίο "κείμενο`
> `ο`
> `δείξε ΕκτόςΤελευταίου "κείμενο`
> `κείμεν`
> `δείξε πρώτο ΕκτόςΠρώτου "κείμενο`
> `ε`

> Στο τελευταίο παράδειγμα, στο πρώτο εισάγεται ο μεταβιβαστής ΕκτόςΠρώτου στον οποίο εισάγεται το "κείμενο. Το ΕκτόςΠρώτου εξάγει όλα εκτός από το πρώτο στοιχείο του κείμενο (είμενο) και τα επιστρέφει στο πρώτο. Η είσοδος του πρώτο είναι το είμενο, επομένως εξάγει το ε στο δείξε. Τώρα το δείξε εμφανίζει το ε στο Κέντρο εντολών.

> Μπορείτε να συνδυάσετε λέξεις σε μία μόνο λέξη με το μεταβιβαστή λέξη:

> `δείξε λέξη "συν "εστίαση`
> `συνεστίαση`

> Σημείωση: Μπορείτε να μετατρέψετε μια λίστα σε λέξη με την ακόλουθη οδηγία: `δείξε (λέξη [Αυτή είναι μια λίστα])` Οι παρενθέσεις είναι απαραίτητες όταν η λέξη δέχεται είτε μία μόνο είσοδο είτε περισσότερες από δύο εισόδους. Για τη μετατροπή μιας μεγάλης λέξης σε λίστα, διαβάστε την ανάλυση ή τις σχετικές πληροφορίες στην ενότητα Μεγάλες λέξεις και πλαίσια κειμένου.

> Μπορείτε να χρησιμοποιήσετε τους ίδιους μεταβιβαστές και στη διαχείριση αριθμών, αφού οι αριθμοί στη Logo εκλαμβάνονται ως λέξεις.

> `δείξε τελευταίο 1998`
> `8`
> `δείξε λέξη "Αθήνα 98`
> `Αθήνα98`

> Τα εισαγωγικά δεν είναι απαραίτητα πριν τους αριθμούς.

> Ένα σημαντικό στοιχείο που πρέπει να θυμάστε για τις λέξεις είναι πως μια λέξη μπορεί να μην έχει χαρακτήρες. Μια τέτοια λέξη στη Logo ονομάζεται κενή λέξη. Το

> `δείξε "`

> τυπώνει μια κενή γραμμή. Να θυμάστε όμως πως πρέπει να χρησιμοποιήσετε εισαγωγικά για να δώσετε στη Logo να καταλάβει πως πρόκειται για μια λέξη. Οι μεταβιβαστές που αποσπούν χαρακτήρες από μια λέξη, δεν επιτρέπουν τη χρήση κενής λέξης ως είσοδο.

> `δείξε πρώτο "`
> `το πρώτο δεν δέχεται το στην είσοδο`

> Οι κενές λέξεις είναι χρήσιμες σε κανόνες διακοπής που έχουν οριστεί για αναδρομικά προγράμματα κειμένου.

> Ακολουθεί ένα χαριτωμένο παράδειγμα διαδικασίας που εξάγει γράμματα από μια λέξη:

> `για τριγωνική :λέξη
> αν :λέξη = " [στοπ]
> δείξε :λέξη
> τριγωνική ΕκτόςΠρώτου :λέξη
> τέλος`

> ``τριγωνική` "MICROWORLDS`
> `MICROWORLDS
> ICROWORLDS
> CROWORLDS
> ROWORLDS
> OWORLDS
> WORLDS
> ORLDS
> RLDS
> LDS
> DS
> S`

> Στη διαδικασία τριγωνική, η λέξη μειώνεται κατά ένα χαρακτήρα τη φορά, έως ότου τελειώσουν όλοι οι χαρακτήρες. Ο κανόνας διακοπής λέει:
> Αν το περιεχόμενο της :λέξη είναι κενό, τότε σταμάτα την εκτέλεση.

> Η διαδικασία αυτή δείχνει τον τρόπο με τον οποίο:

> - ένας μεταβιβαστής, σε αυτή την περίπτωση το ΕκτόςΠρώτου, μπορεί να μεταβιβάσει ένα δεδομένο στην είσοδο μιας διαδικασίας.

> - μια λέξη - είσοδος μεταβιβάζεται σε μια αναδρομική διαδικασία με επαναλαμβανόμενη διεργασία.

> Στην πράξη, σε κάθε τριγωνική που καλείται, εισάγεται ένα διαφορετικό δεδομένο που προκύπτει από την προηγούμενη λέξη με ένα χαρακτήρα λιγότερο.

> Η διαδικασία αυτή τυπώνει μια λέξη αντίστροφα:

> `για αντεκτύπωση :λέξη
> αν :λέξη = " [τύπωσε " στοπ]
> παρεμβολή τελευταίο :λέξη
> αντεκτύπωση ΕκτόςΤελευταίου :λέξη
> τέλος`

> Πριν δοκιμάσετε την αντεκτύπωση, δημιουργήστε ένα πλαίσιο κειμένου.

> `αντεκτύπωση "ξανά`
> `άναξ`

> Η διαδικασία αντεκτύπωση είναι λίγο πιο σύνθετη από τη διαδικασία τριγωνική. Σε κάθε αντεκτύπωση εισάγεται ένα διαφορετικό δεδομένο που προκύπτει από το ΕκτόςΤελευταίου :λέξη. Η παρεμβολή εισάγει τον τελευταίο χαρακτήρα αυτού του δεδομένου στο πλαίσιο κειμένου.