ΟΜΑΔΑ ΥΛΟΠΟΙΗΣΗΣ ΕΡΓΟΥ
Υπεύθυνος Έργου | Έφη Κοντούλη
Ομάδα Εξελληνισμού | Ελένη Αργύρη (εξελληνισμός εφαρμογής, ηλεκτρονικής βοήθειας και "ζωντανών" παραδειγμάτων του Λεξιλογίου της ηλεκτρονικής βοήθειας) Έφη Γαλάνη (μετάφραση εγχειριδίων)
Ειδικοί Επιστήμονες/Εκπαιδευτικοί | Νικολέττα Στεργιοπούλου-Καλαντζή (απόδοση εντολών Logo στα ελληνικά, σύνθεση-προσαρμογή ελληνικών δραστηριοτήτων, συγγραφή βιβλίων μαθητή-καθηγητή, εξελληνισμός παραδειγμάτων των Θεμάτων της ηλεκτρονικής βοήθειας και εγχειριδίων, επιστημονική επίβλεψη ηλεκτρονικής βοήθειας και εγχειριδίων) Χρήστος Καρράς (δοκιμές)
Υπεύθυνος Ομάδας Πληροφορικής | Βασίλης Κορρές
Φιλολογικός Έλεγχος | Βασιλική Θεοφιλοπούλου

Το λογισμικό MicroWorlds Pro εξελληνίστηκε και διατέθηκε καταρχήν για χρήση στα Γυμνάσια, Λύκεια και ΤΕΕ που συμμετέχουν στην Οδύσσεια - "Ελληνικά Σχολεία στην Κοινωνία της Πληροφορίας". Πρόκειται για το μακρόχρονο (1996-2006) σχεδιασμένο εθνικό πρόγραμμα παιδαγωγικής ένταξης των Τεχνολογιών της Πληροφορίας και της Επικοινωνίας σε όλο το εύρος του εκπαιδευτικού συστήματος. Στο Σχολικό Εργαστήρι της Κοινωνίας της Πληροφορίας υποστηρίζεται η διδασκαλία όλων των μαθημάτων και άλλες εκπαιδευτικές δραστηριότητες. Το 1999-2000 σε πάνω από 400 σχολεία καθηγητές όλων των ειδικοτήτων αξιοποιούν υπολογιστές και δίκτυα στην κύρια καθημερινή σχολική δραστηριότητά τους. Το 3ο ΚΠΣ θα χρηματοδοτήσει τη σταδιακή εξάπλωση της Οδύσσειας σε όλα τα σχολεία. Η Οδύσσεια την περίοδο 1996-2000 περιλαμβάνει: - μεταπτυχιακή εκπαίδευση 100 επιμορφωτών (καθηγητές όλων των ειδικοτή-των) σε εξειδικευμένα ετήσια πανεπιστημιακά προγράμματα, που αναλαμβάνουν τη - διαρκή ενδοσχολική επιμόρφωση των 6000 εκπαιδευτικών που υπηρετούν στα σχολεία της Οδύσσειας -και όχι μόνο- ώστε να μπορούν να αξιοποιήσουν το - διερευνητικό διαθεματικό εκπαιδευτικό λογισμικό (30 πακέτα αναπτύχτηκαν εξαρχής και 10 προσαρμόστηκαν από διεθνές, για όλες τις τάξεις Γυμνασίου και Λυκείου και τις διάφορες ειδικότητες καθηγητών) που λειτουργεί στα - 400 περίπου σχολικά εργαστήρια (με τοπική και εξ' αποστάσεως τεχνική υποστήριξη), δικτυωμένα στο - πανελλήνιο σχολικό δίκτυο (με 1500 σχολεία το 1999-2000). Ο εξελληνισμός και η προσαρμογή του εκπαιδευτικού λογισμικού MicroWorlds Pro στο ελληνικό εκπαιδευτικό σύστημα υλοποιήθηκε στο πλαίσιο της Κίρκης, έργο της Δράσης ΙΙ: "Εκπαιδευτικό λογισμικό" της Οδύσσειας. Η δημόσια χρηματοδότηση της προσαρμογής εξασφαλίζει ότι το κόστος του παρόντος λογισμικού δεν υπερβαίνει το αντίστοιχο διεθνές. Η Οδύσσεια χρηματοδοτείται από το Επιχειρησιακό Πρόγραμμα Εκπαίδευσης και Αρχικής Επαγγελματικής Κατάρτισης (ΕΠΕΑΕΚ) του Υπουργείου Εθνικής Παιδείας και Θρησκευμάτων (Επίβλεψη: Διευθύνσεις Σπουδών Δευτεροβάθμιας Εκπαίδευσης και Κοινοτικού Πλαισίου Στήριξης, πιστοποίηση: Παιδαγωγικό Ινστιτούτο). Ο σχεδιασμός, η επιστημονική τεχνική στήριξη, ο συντονισμός και η διοικητική και οικονομική διαχείριση γίνονται από το Ινστιτούτο Τεχνολογίας Υπολογιστών (ΙΤΥ). Στην εκτέλεσή της συμμετέχουν πάνω από 2500 πληροφορικοί, εκπαιδευτικοί, τεχνικοί, και διοικητικοί εργαζόμενοι σε 50 πανεπιστημιακά τμήματα, 60 εταιρίες και 15 μουσεία, ιδρύματα, ερευνητικά κέντρα κά. Κέντρο Πληροφόρησης Οδύσσειας: Infodesk.Odysseia@cti.gr http://Odysseia.cti.gr/kirki/

ΥΠΕΥΘΥΝΟΙ ΠΑΡΑΚΟΛΟΥΘΗΣΗΣ ("ΣΥΝΔΕΣΜΟΙ")
Νίκος Δαπόντες Στέλιος Ιωάννου