> ###### Πρωτογενείς διαδικασίες DLL

> .dllprim :primitive_name :DLL_name :entry_name :number_of_inputs

> Αυτή η πρωτογενής διαδικασία δημιουργεί μια νέα πρωτογενή διαδικασία η οποία θα διεκπεραιώσει τη λειτουργία κάποιας καταχώρησης σε ένα αρχείο DLL. Δέχεται ως είσοδο τα ονόματα της DLL, της καταχώρησης και της πρωτογενούς διαδικασίας προς δημιουργία, καθώς και τον αριθμό των εισόδων που θα δεχθεί η πρωτογενής διαδικασία.

> .malloc :block_size

> Αυτή η πρωτογενής διαδικασία κάνει καταμερισμό μιας ορισμένης ποσότητας μνήμης που εσείς θα χρησιμοποιήσετε. Επιστρέφει τη διεύθυνση του σημείου στο οποίο αρχίζει το block.

> .free :address

> Αυτή η πρωτογενής διαδικασία διαγράφει όλες τις πληροφορίες που έχουν αποθηκευτεί στη συγκεκριμένη διεύθυνση και παραχωρεί διαθέσιμη μνήμη στον μεταγλωττιστή. Συνήθως, χρησιμοποιείτε αυτή την πρωτογενή διαδικασία προκειμένου να ελευθερώσετε τη μνήμη που δόθηκε με το .malloc. Αν πληκτρολογήσετε μια διεύθυνση που περιέχει πληροφορίες για το λειτουργικό σας σύστημα, μια εφαρμογή ή ένα αρχείο δεδομένων, οι πληροφορίες αυτές θα χαθούν για πάντα.

> .lock :list

> Αυτή η πρωτογενής διαδικασία είναι επικίνδυνη. Δέχεται ως είσοδο μια λίστα οδηγιών και την εκτελεί. Κατά την εκτέλεση, όλες οι άλλες διεργασίες σταματούν και το περιβάλλον του χρήστη θα σταματήσει να ανταποκρίνεται στα κλικ του ποντικιού, στα πλήκτρα, κλπ. Αν η λίστα οδηγιών χρησιμοποιεί έναν αναδρομικό αλγόριθμο, το σύστημα μπορεί να παγώσει οριστικά.

> .db :address :byte

> Αυτή η πρωτογενής διαδικασία (συντομογραφία του "deposit byte") αποθηκεύει μια τιμή 8-bit στη συγκεκριμένη διεύθυνση.

> .eb :address

> Αυτή η πρωτογενής διαδικασία (συντομογραφία του "examine byte") επιστρέφει τον ενδιάμεσο ακέραιο αριθμό που έχει αποθηκευτεί στη συγκεκριμένη διεύθυνση.

> .dw :address :word

> Αυτή η πρωτογενής διαδικασία (συντομογραφία του "deposit word") αποθηκεύει μια τιμή 16-bit στην καθορισμένη διεύθυνση.

> .ew :address

> Αυτή η πρωτογενής διαδικασία (συντομογραφία του "examine word") επιστρέφει την τιμή 16-bit που έχει αποθηκευτεί στην καθορισμένη διεύθυνση.

> .dl :address :long

> Αυτή η πρωτογενής διαδικασία (συντομογραφία του "deposit long") αποθηκεύει μια τιμή 32-bit στην καθορισμένη διεύθυνση.

> .el :address

> Αυτή η πρωτογενής διαδικασία (συντομογραφία του "examine long") επιστρέφει την τιμή 32-bit που έχει αποθηκευτεί στην καθορισμένη διεύθυνση.

> .ds :address :string

> Αυτή η πρωτογενής διαδικασία (συντομογραφία του "deposit string") αποθηκεύει ένα string σε C-format (που να λήγει σε μηδέν) στην καθορισμένη διεύθυνση.

> .es :address :string

> Αυτή η πρωτογενής διαδικασία (συντομογραφία του "examine string") επιστρέφει το string σε C-format που έχει αποθηκευτεί στην καθορισμένη διεύθυνση.