> ###### Τα σχόλια στις διαδικασίες

> Με την προσθήκη σχολίων, οι διαδικασίες γίνονται πιο κατανοητές. Στην καρτέλα Διαδικασίες, το MicroWorlds χειρίζεται το κείμενο που βρίσκεται ανάμεσα στα για και τέλος ως μέρος μιας διαδικασίας. Η γραμμή τίτλου (ξεκινώντας με το για) και η γραμμή τέλους τέλος πρέπει να βρίσκονται σε ξεχωριστές γραμμές. Η γραμμή τίτλου πρέπει να περιέχει μόνο τη λέξη για, το όνομα της διαδικασίας και τις εισόδους της.

> Κείμενο που δεν βρίσκεται ανάμεσα στα για και τέλος, δεν αποτελεί μέρος διαδικασίας. Μπορείτε να χρησιμοποιήσετε το χώρο αυτό για να πληκτρολογήσετε σχόλια:

> Η διαδικασία που ακολουθεί δίνει κίνηση και παίζει μια μελωδία.

> `για τέχνασμα
> συνεχώς [κίνηση]
> άνοιξη
> ακύρωση [κίνηση]
> τέλος`

> Το άνοιξη είναι το όνομα ενός αρχείου midi και κίνηση είναι μια υποδιαδικασία.

> `για κίνηση
> ΘέσεΣχήμα "πεταλούδα1 περίμενε 1 ΘέσεΣχήμα "πεταλούδα2 περίμενε 1
> τέλος`

> Μπορείτε επίσης να προσθέσετε σε μια διαδικασία σχόλια, μετά από ένα ερωτηματικό. Το κείμενο που βρίσκεται ανάμεσα σε ερωτηματικό και χαρακτήρα επιστροφής, αγνοείται.

> `για χορό
> ;με αυτή τη διαδικασία ξεκινούν τρείς διεργασίες.
> ενεργό
> εκκίνηση [φλάουτο]
> συνεχώς [κύκλος]
> ΠερίμενεΏσπου [ολοκληρώθηκε? "φλάουτο]
> ΜηΕνεργό
> ακύρωση [κύκλος]
> τέλος`

> Σημείωση: Tο ερωτηματικό εκτελεί αυτή τη λειτουργία μόνο στην καρτέλα Διαδικασίες. Δεν έχετε τη δυνατότητα προσθήκης σχολίων σε κουμπιά, χελώνες ή οδηγίες χρωμάτων.