> ###### Αντικείμενα του MicroWorlds: Σελίδες

> Όταν δημιουργείτε νέα σελίδα, προσθέτετε ένα αντικείμενο "σελίδας" στην Καρτέλα Εργασία. Οι σελίδες έχουν προκαθορισμένα ονόματα αλλά μπορείτε να τις μετονομάσετε. Κάντε δεξί κλικ στο εικονίδιο της σελίδας στην καρτέλα Εργασία και επιλέξτε Επεξεργασία από το μενού συντόμευσης. Γενικά, είναι καλό να χρησιμοποιείτε μία ενιαία λέξη για να ονομάσετε μια σελίδα, αφού το όνομα γίνεται εντολή του MicroWorlds που ανοίγει αυτή τη σελίδα.

> Αν μια εργασία περιέχει μια σελίδα με το όνομα σελίδα1, όταν ανοίξει η εργασία θα δείτε αυτή τη σελίδα. Αν δεν υπάρχει σελίδα1, όταν ανοίξει η εργασία θα δείτε τη σελίδα που υπήρχε στην οθόνη πριν αποθηκεύσετε την εργασία. Επομένως, αν θέλετε να εμφανίζεται η σελίδα Παρουσίαση όταν ανοίγετε μια εργασία, βεβαιωθείτε πως την αποθηκεύετε ενώ βλέπετε στην οθόνη τη σελίδα Παρουσίαση.

> Μπορείτε να συμπεριλάβετε και οπτικά εφφέ στη σελίδα σας. Κάντε δεξί κλικ στο εικονίδιο της σελίδας στην καρτέλα Εργασία και επιλέξτε Εφφέ μετάβασης από το μενού συντόμευσης.

> Για να αφαιρέσετε μια σελίδα από την εργασία σας, επιλέξτε Αφαίρεση από το μενού συντόμευσης της σελίδας στην καρτέλα Εργασία. Προσοχή: Η αφαίρεση μιας σελίδας είναι οριστική. Αφού αφαιρέσετε μια σελίδα, μπορείτε να την ανακτήσετε μόνο αν είχατε προηγουμένως αποθηκεύσει την εργασία σας. Αν αφαιρέσετε κατά λάθος κάποια σελίδα από μια αποθηκευμένη εργασία σας, επιλέξτε 'Ανοιγμα εργασίας από το μενού Αρχείο. Κάντε κλικ στο Όχι, όταν εμφανιστεί το πλαίσιο διαλόγου που σας ρωτά αν θέλετε να αποθηκευτούν οι αλλαγές στην εργασία σας. Στη συνέχεια, ανοίξτε ξανά την αποθηκευμένη έκδοση της εργασίας.