> ###### Πινελιές

> Οι διαθέσιμες πινελιές εμφανίζονται στην αντίστοιχη παλέτα, το σύνολο της οποίας μπορείτε να εξετάσετε με τη γραμμή κύλισης. Η επιλεγμένη πινελιά είναι αυτή που θα χρησιμοποιηθεί από τα εργαλεία σχεδίασης. Για να έχετε όσο το δυνατόν μεγαλύτερη ακρίβεια με τα εργαλεία σχεδίασης, χρησιμοποιήστε το κανονικό ή το μικρότερο πλάτος πινελιάς.

> Υπάρχει μια ποικιλία σχημάτων πινελιάς: κυκλικό σχήμα, τετράγωνο και πολύγωνο. Μπορείτε να δείτε το μέγεθος μιας πινελιάς, καθώς και το βαθμό αδιαφάνειας, αν αφήσετε για λίγο το δείκτη του ποντικιού πάνω σε μια πινελιά. Όταν ξετυλίγετε την παλέτα, βλέπετε πως υπάρχουν και "κενά" σχήματα πινελιάς. Μπορείτε να χρησιμοποιήσετε ένα κενό σχήμα πινελιάς για να δημιουργήσετε το δικό σας σχήμα με τον Επεξεργαστή πινελιάς.

> Η γκρίζα περιοχή της πινελιάς συμβολίζει το τρέχον χρώμα. Για παράδειγμα, το κέντρο της πινελιάς "ουράνιο τόξο" θα είναι το τρέχον χρώμα. Δοκιμάστε το.

> Σημείωση: Υπάρχουν πινελιές που μοιάζουν με κανονικό πινέλο και άλλες που μοιάζουν με αερογράφο. Χρησιμοποιήστε τις πινελιές σε συνδυασμό με χρώματα, σκιές και αδιαφάνεια προκειμένου να πετύχετε διαφορετικά αποτελέσματα. Σε περίπτωση που προγραμματίσετε χρώματα, καλό θα ήταν να μη χρησιμοποιήσετε σχήμα "αερογράφου" ή την επιλογή αδιαφάνειας.

> Tα πλήκτρα Delete και Backspace δεν λειτουργούν για την επιλεγμένη πινελιά - έτσι αποφεύγεται ο κίνδυνος για τυχόν λανθασμένη διαγραφή.