> ###### Αντικείμενα του MicroWorlds: Δεσμοί

> Μπορείτε να δημιουργήσετε δεσμούς που οδηγούν σε κάποια τοποθεσία του Web, να στείλετε ένα μήνυμα κατευθείαν από τη σελίδα εργασίας σας, ή να μεταβείτε σε μια τοποθεσία FTP.

> Για να δημιουργήσετε ένα δεσμό, επιλέξτε το εργαλείο του δεσμού (Δημιουργία δεσμού) από τη Γραμμή εργαλείων.

> Κάντε κλικ στη σελίδα. Εμφανίζεται το πλαίσιο διαλόγου:

> Για να συνδεθείτε με μια τοποθεσία του Web, πληκτρολογήστε μια διεύθυνση στο URL. Η διεύθυνση
> πρέπει να αρχίζει με http://. Για παράδειγμα:

> http://www.microworlds.com

> Για να στείλετε ένα μήνυμα e-mail, πληκτρολογήστε mailto: και στη συνέχεια εισάγετε τη διεύθυνση
> e-mail. Για παράδειγμα:

> mailto: info@lcsi.ca

> Για να συνδεθείτε με μια τοποθεσία FTP, η διεύθυνση ftp πρέπει να αρχίζει με το ftp://. Για παράδειγμα:

> ftp://ftp.microsoft.com

> Δώστε ένα όνομα στο δεσμό. Η δημιουργία δεσμού προσθέτει μια εντολή στο MicroWorlds με την οποία μπορείτε να έχετε πρόσβαση στο δεσμό. Όπως και με τα αντικείμενα πολυμέσων, έτσι και ο δεσμός είναι προσπελάσιμος από οποιαδήποτε σελίδα της εργασίας σας.

> Μπορείτε να δημιουργήσετε μια τοπική σύνδεση σε ένα αρχείο HTML του σκληρού σας δίσκου, αν σύρετε και αποθέσετε το αρχείο σε μια σελίδα του MicroWorlds. Ο δεσμός δημιουργείται αυτομάτως στη σελίδα.

> Για να δείτε τις ιδιότητες ενός δεσμού, κάντε δεξί κλικ στο εικονίδιό του (στη σελίδα εργασίας ή στην Καρτέλα Εργασία) και επιλέξτε Επεξεργασία από το μενού συντόμευσης.

> Αν η σύνδεσή σας οδηγεί σε κάποια τοποθεσία του Web, όταν κάνετε ένα κλικ στο εικονίδιο του δεσμού που υπάρχει πάνω στη σελίδα, θα ανοίξει ο φυλλομετρητής Internet. Αν ο φυλλομετρητής είναι ήδη ανοιχτός, ανοίγει ένα νέο παράθυρο για τη σύνδεση με το Internet. Αν στέλνετε e-mail, θα ανοίξει μια εφαρμογή ηλεκτρονικού ταχυδρομείου.