> ###### Αντικείμενα του MicroWorlds: Mελωδίες

> Για να δημιουργήσετε νέα μελωδία, επιλέξτε το εργαλείο Μελωδία (Δημιουργία μελωδίας) και κάντε κλικ σε οποιοδήποτε σημείο της σελίδας.

> Ανοίγει ο Επεξεργαστής μελωδίας:

> Κάντε κλικ στα πλήκτρα του πιάνου για να δημιουργήσετε μια μελωδία. Οι νότες της μελωδίας εμφανίζονται στο κενό πλαίσιο που βρίσκεται στο πάνω μέρος. Μπορείτε να επιλέξτε, να διαγράψετε, να αντιγράψετε νότες ή να αλλάξετε τη διάρκειά τους. Μπορείτε να κάνετε κλικ σε οποιοδήποτε σημείο της "παρτιτούρας" και να προσθέσετε νότες κάνοντας κλικ στα πλήκτρα του πιάνου. Αν θέλετε να "παίξετε" μόνο ορισμένες νότες, επιλέξτε αυτές τις νότες και κάντε κλικ στο κουμπί Αναπαραγωγή.

> Παρατηρήστε πως οι λειτουργίες επιλογή, αντιγραφή, αποκοπή και επικόλληση εκτελούνται μόνο με τους αντίστοιχους συνδυασμούς πλήκτρων (π.χ. Ctrl+C για αντιγραφή) και όχι από τη Γραμμή εργαλείων ή τα μενού. Για να αλλάξετε τη διάρκεια μιας ομάδας από νότες, πρώτα επιλέξτε τις και στη συνέχεια επιλέξτε μια νότα διαρκείας. Η διάρκεια αυτή θα εφαρμοστεί σε όλες τις νότες της επιλεγμένης ομάδας. Μπορείτε να επιλέξετε όλες τις νότες μιας μελωδίας με τον συνδυασμό των πλήκτρων Ctrl+A.

> Μια μελωδία μπορεί να "χρησιμοποιεί" ένα όργανο κάθε φορά, ενώ διαφορετικές μελωδίες μπορούν να "χρησιμοποιούν" διαφορετικά όργανα. Μια μελωδία μπορεί να έχει έως και 150 νότες.

> Σημαντικό: Αν το όνομα μιας μελωδίας αποτελείται από μία λέξη μόνο, μπορείτε να το χρησιμοποιήσετε ως εντολή.

> Όταν κλείσετε το παράθυρο του Επεξεργαστή μελωδίας, βλέπετε στη σελίδα ένα εικονίδιο Μελωδίας .

> Κάντε κλικ στο εικονίδιο για να ακούσετε τη μελωδία. Κάντε ξανά κλικ για να τη σταματήσετε ή περιμένετε να τελειώσει. Με τη δημιουργία μελωδίας δημιουργείται επίσης μια εντολή MicroWorlds η οποία παίζει τη μελωδία. Για παράδειγμα, αν ονομάσετε μια μελωδία αύρα, μπορείτε να χρησιμοποιήσετε το όνομα αύρα ως εντολή σε ένα κουμπί, μια χελώνα, μια διαδικασία, ή στο Κέντρο εντολών για την αναπαραγωγή της μελωδίας.

> Μπορείτε να ακούσετε τις μελωδίες από οποιαδήποτε σελίδα της εργασίας σας. Για παράδειγμα, αν η σελίδα1 περιέχει το εικονίδιο μιας μελωδίας με το όνομα Γενέθλια, η εντολή γενέθλια μπορεί να δοθεί από οποιαδήποτε σελίδα της εργασίας σας.

> Μια μελωδία μπορεί να "παίζει" και όταν κινούνται οι χελώνες. Για παράδειγμα:

> `χ1, συνεχώς [μπροστά 1] αύρα`

> Μπορείτε να ακούτε μόνο μία μελωδία κάθε φορά.

> Αν θέλετε να επεξεργαστείτε μια μελωδία, κάντε δεξί κλικ στο εργαλείο Μελωδία και επιλέξτε Επεξεργασία από το μενού συντόμευσης. Ανοίγει ο Επεξεργαστής μελωδίας. Κάντε τις απαραίτητες αλλαγές και έπειτα κάντε κλικ στο OK.

> Για να αφαιρέσετε μια μελωδία, κάντε δεξί κλικ στο εικονίδιο Μελωδία στην καρτέλα Εργασία και επιλέξτε Αφαίρεση.

> Σημείωση: Η μουσική που έχει εισαχθεί είναι κάτι διαφορετικό από μια μελωδία που δημιουργείτε. Μπορείτε να επεξεργαστείτε τις νότες μιας μελωδίας, αλλά όχι τις νότες μιας μουσικής που έχετε εισαγάγει. Μια άλλη διαφορά τους έγκειται στο γεγονός ότι όλες οι μελωδίες που δημιουργείτε αποθηκεύονται μαζί με την εργασία σας, ενώ δεν συμβαίνει το ίδιο και με τη μουσική που έχει εισαχθεί.

> Διαβάστε τις ενότητες που αναφέρονται στην επιλογή, μετακίνηση και διαγραφή αντικειμένων.

> νότα