> ###### Μεταβολείς υπό τον έλεγχο προγράμματος

> Οι μεταβολείς επιστρέφουν τις τιμές μιας καθορισμένης κλίμακας. Η έξοδος ενός μεταβολέα μπορεί να χρησιμοποιηθεί ως είσοδος σε μια πρωτογενή διαδικασία ή μια διαδικασία της Logo.

> Η εντολή ΝέοςΜεταβολέας δημιουργεί νέο μεταβολέα. Η πρώτη είσοδος είναι το όνομα του μεταβολέα, το οποίο δεν πρέπει να υπάρχει στο λεξιλόγιο του MicroWorlds. Η δεύτερη είσοδος είναι η θέση του μεταβολέα (οι συντεταγμένες του κέντρου) και η τρίτη είσοδος είναι μια λίστα με τρεις αριθμούς: την ελάχιστη, τη μέγιστη και την τρέχουσα τιμή του μεταβολέα (με αυτή τη σειρά).

> `ΝέοςΜεταβολέας "ταχύτητα [200 -150] [0 50 25]`

> Μπορείτε να χρησιμοποιήσετε την εντολή θέσε προκειμένου να τροποποιήσετε την κατάσταση του μεταβολέα. Ας υποθέσουμε πως έχουμε ένα μεταβολέα με το όνομα Ταχύτητα. Ο πίνακας που ακολουθεί περιέχει όλες τις δυνατές περιπτώσεις:

> ### Οδηγία | ### Ισοδυναμεί με / Ορισμός
> `θέσε "ταχύτητα "θέση [0 0]` | Καθορίζει τη θέση του μεταβολέα.
> `θέσε "ταχύτητα "ΕμφάνισηΟνόματος? "ΣΩΣΤΟ` | Κάνει ορατό το όνομα.
> `θέσε "ταχύτητα "όρια [0 100]` | Καθορίζει τα όρια.
> `θέσε "ταχύτητα "τιμή 50` | ΘέσεΤαχύτητα 50
> `θέσε "ταχύτητα "παγωμένο? "ΣΩΣΤΟ` | πάγωσε "ταχύτητα
> `θέσε "ταχύτητα "παγωμένο? "ΛΑΘΟΣ` | ξεπάγωσε "ταχύτητα

> Οι αντίστοιχοι μεταβιβαστές πάρε επιστρέφουν την κατάσταση του μεταβολέα.

> ### Έκφραση | ### Ισοδυναμεί με/ Ορισμός
> `πάρε "ταχύτητα "θέση` | Επιστρέφει την τρέχουσα θέση του μεταβολέα.
> `πάρε "ταχύτητα "ΕμφάνισηΟνόματος?` | Επιστρέφει την πληροφορία αν το όνομα του μεταβολέα είναι ορατό.
> `πάρε "ταχύτητα "όρια` | Επιστρέφει τα τρέχοντα όρια του μεταβολέα.
> `πάρε "ταχύτητα "τιμή` | ταχύτητα
> `πάρε "ταχύτητα "παγωμένο?` | Επιστρέφει την πληροφορία αν ο μεταβολέας είναι παγωμένος.

> Ένα παράδειγμα που κάνει χρήση αυτών των οδηγιών είναι η τοποθέτηση δύο μεταβολέων με τέτοιο τρόπο ώστε ο ένας να βρίσκεται επάνω από τον άλλο. Ας υποθέσουμε πως έχουμε δύο μεταβολείς, έναν με το όνομα Ταχύτητα και άλλον ένα με το όνομα Βαθμοί.

> Τοποθετήστε το μεταβολέα Ταχύτητα στην κάτω δεξιά γωνία της σελίδας:

> `θέσε "ταχύτητα "θέση [200 -150]`

> Τοποθετήστε το μεταβολέα Βαθμοί ακριβώς από πάνω:

> `θέσε "βαθμοί "θέση [200 -120]`

> Σημείωση: Μπορείτε να ρυθμίσετε τη θέση κατευθείαν από το μενού συντόμευσης στην καρτέλα Εργασία.