> ###### Καρτέλα Εργασία

> Η καρτέλα Εργασία παρουσιάζει μια ολοκληρωμένη κατάσταση της εργασίας σας και συμπεριλαμβάνει όλα τα αντικείμενα και τις μεταβλητές κατάστασης. Κάτι τέτοιο είναι ιδιαίτερα χρήσιμο για την ανάλυση της δικής σας εργασίας ή της εργασίας κάποιου άλλου.

> Η απεικόνιση είναι οργανωμένη δενδρικά. Για παράδειγμα, αν μια εργασία έχει δύο σελίδες, θα δείτε το εξής:

> Για να δείτε όλα τα αντικείμενα μαζί, κάντε δεξί κλικ στο φόντο και επιλέξτε Ανάπτυξη όλων. Όταν κάνετε κλικ στο σύμβολο +, εμφανίζονται όλα τα αντικείμενα που υπάρχουν σε κάθε σελίδα. Για παράδειγμα:

> | Η σελίδα1 περιέχει τα ακόλουθα αντικείμενα: Χελώνα Κείμενο Κουμπί Μεταβολέα Μελωδία Ήχο εγγραφής Ταινία Δεσμό Μουσική Ήχο Προγραμματισμένο χρώμα

> Το σύμβολο συν δίπλα σε κάποιο αντικείμενο δηλώνει πως το αντικείμενο περιέχει μια οδηγία. Μπορούν να περιέχουν οδηγίες τα ακόλουθα αντικείμενα:

> Αν έχει οριστεί μια μεταβλητή εργασίας, εμφανίζεται και αυτή. Για παράδειγμα:

> | Σε αυτή την περίπτωση, η μεταβλητή εργασίας ονομάζεται χρώματα και η τιμή της είναι `[μαύρο γκρι κόκκινο πορτοκαλί καφέ κίτρινο πράσινο λεμονί]`

> Οι μεταβλητές χελωνοχαρακτηριστικό εμφανίζονται επίσης πάνω από το όνομα της σελίδας.

> | Στην περίπτωση αυτή, υπάρχουν δύο μεταβλητές χελωνοχαρακτηριστικό, ταχύτητα και ΑρχικήΘέση. Ελέγξτε όλες τις χελώνες για τις τιμές τους. Αν μια μεταβλητή δεν έχει τιμή, δεν θα υπάρχει οδηγία σε καμία από τις χελώνες.

> Η καρτέλα Εργασία περιέχει τον κατάλογο των αντικειμένων, είτε αυτά είναι κρυμμένα είτε ορατά. Κάτι τέτοιο είναι χρήσιμο στην ανεύρεση των αντικειμένων της σελίδας που δεν χρησιμοποιούνται.

> Κάθε αντικείμενο της καρτέλας Εργασία έχει ένα μενού συντόμευσης στο οποίο έχετε πρόσβαση με το δεξί κουμπί του ποντικιού. Για παράδειγμα, μπορείτε να κάνετε δεξί κλικ σε κάποιο αντικείμενο της καρτέλας Εργασία, προκειμένου να το αφαιρέσετε ή να το επεξεργαστείτε.

> Επίσης, όταν κάνετε κλικ σε κάποιο αντικείμενο, εμφανίζεται η κατάστασή του στη γραμμή κατάστασης. Οι οδηγίες που περιέχουν οι χελώνες, τα κουμπιά και τα χρώματα έχουν επίσης τα δικά τους μενού συντόμευσης, με τα οποία μπορείτε να επιλέξετε τη λειτουργία παρακολούθηση διεργασίας.

> Οι μεταβλητές εργασίας, μια οδηγία ΕκτελέσιμηΓραμμή σε ένα πλαίσιο κειμένου και οι μεταβλητές χελωνών μπορούν να αφαιρεθούν με δεξί κλικ και την επιλογή Αφαίρεση από το μενού τους.

> Μπορείτε να δείτε εδώ τη σημασία των εικονιδίων που εμφανίζονται στην καρτέλα Εργασία.