> ###### Συμβουλές για τη σύνθεση εργασιών που προορίζονται για το Web

> Όταν δημιουργείτε μια εργασία την οποία θέλετε να δείτε στο Web, το πιο σημαντικό που πρέπει να σκεφθείτε είναι το μέγεθος ολόκληρης της εργασίας, συμπεριλαμβανομένων ήχων, ταινιών και αρχείων MIDI. Καλό θα ήταν το μέγεθος της εργασίας σας να μην υπερβαίνει τα 250k. Ακολουθούν ορισμένες συμβουλές:

> - Συμπιέστε την εργασία σας. Διαβάστε το Αρχείο, Αποθήκευση εργασίας ως.
> - Αποφύγετε την ενσωμάτωση ψηφιακών ταινιών.
> - Μειώστε το μέγεθος της εργασίας σε 400 x 300. Επιλέξτε Μέγεθος νέας εργασίας - Web Player από το μενού Αρχείο, όταν ανοίγετε νέα εργασία και επιλέξτε αυτή τη ρύθμιση.
> - Αποφύγετε να δημιουργήσετε ή να εισαγάγετε ήχους μεγάλης διάρκειας. Μπορείτε, ωστόσο, να ενσωματώσετε όσα αρχεία μουσικής MIDI επιθυμείτε.

> Οι πρωτογενείς διαδικασίες που ακολουθούν δεν είναι διαθέσιμες στο MicroWorlds Web Player (καθώς και όλες οι πρωτογενείς διαδικασίες που έχουν σχέση με το δίσκο):

> ΣβήσεΕντολές συγχώνευση ΜέγεθοςΝέαςΕργασίας ΤύπωσεΚείμενο διαδικασίες ΑποθΕργασίας ΘέσεΥποσέλιδο | δείξε ΦόρτωσεΕικόνα ΑποθΕικόνας ΦόρτωσεΣχήμα ΑποθΣχήματος ΤοποθέτησηΕικόνας ΑποθΚειμένου | ΦόρτωσεΚείμενο ΆνοιξεΦύλλοΕργασίας ΚλείσεΦύλλοΕργασίας ΘέσεΚελί ΠάρεΚελί ΕξαγωγήΚειμένου

> Η εντολή δείξε αλλάζει αυτόματα σε ανακοίνωση στο περιβάλλον του Web Player.

> Επομένως, καλό θα ήταν να μη συμπεριλάβετε τις παραπάνω πρωτογενείς διαδικασίες σε μια εργασία που θέλετε να δείτε με το Web Player. Για την εκτέλεση των προγραμμάτων σας, καθώς και για την αλλαγή των σελίδων της εργασίας σας, αφού δεν υπάρχει μενού Σελίδες, χρησιμοποιήστε κουμπιά.

> Τέλος, αφού το Internet δεν ανταποκρίνεται πάντα στην εκάστοτε διαμόρφωση συστήματος, οι συμβουλές που ακολουθούν θα σας βοηθήσουν να κάνετε την εργασία σας συμβατή με τις διάφορες διαμορφώσεις/πλατφόρμες υλικού:

> - Αν η εργασία σας περιέχει διαφανή πλαίσια κειμένου (που χρησιμεύουν ως τίτλοι ή διακοσμητικό στοιχείο), αποτυπώστε το κείμενο με τη σφραγίδα ώστε να το κάνετε μέρος των γραφικών φόντου και στη συνέχεια διαγράψτε το πλαίσιο κειμένου. Με αυτόν τον τρόπο, η γραμματοσειρά, το μέγεθος και το χρώμα θα παραμείνουν τα ίδια σε οποιοδήποτε σύστημα, ακόμη και αν αυτό δεν διαθέτει τις ρυθμίσεις γραμματοσειράς που εσείς χρησιμοποιήσατε.
> - Οι εργασίες σας μπορούν να προσπελαστούν και από άλλες γλώσσες, όπως Αγγλικά, Γαλλικά. Καλό θα ήταν να μην χρησιμοποιείτε τελεία ή κόμμα ως υποδιαστολή. Εναλλακτικά, χρησιμοποιήστε το παγκόσμια αποδεκτό σύμβολο διαίρεσης / (π.χ. 21 / 10 αντί για 2.1). Αν το δικό σας Λειτουργικό Σύστημα χρησιμοποιεί το "," ως υποδιαστολή, το Web Player δε θα μπορεί να κάνει υπολογισμούς και το πρόγραμμά σας δεν θα εκτελείται.