> ###### Κύκλοι

> Η χελώνα μπορεί να σχεδιάζει καμπύλες, προχωρώντας μπροστά κατά μία σταθερή μικρή απόσταση, έπειτα στρίβοντας κατά μία σταθερή μικρή γωνία και τέλος επαναλαμβάνοντας πολλές φορές το βήμα και τη γωνία. Όταν η χελώνα στραφεί κατά 360 μοίρες, θα σχεδιαστεί ένας πλήρης κύκλος.

> `για κύκλο
> επανάλαβε 360 [μπροστά 1 δεξιά 1]
> τέλος`

> Φυσικά, δεν πρόκειται για κύκλο με την αυστηρή γεωμετρική σημασία: η διαδικασία κύκλο στην πραγματικότητα σχεδιάζει ένα πολύγωνο με 360 πλευρές. Για να κάνουμε τη χελώνα να σχεδιάσει τον κύκλο πιο γρήγορα, μπορούμε να κάνουμε ένα μικρό συμβιβασμό.

> `για κύκλο
> επανάλαβε 36 [μπροστά 10 δεξιά 10]
> τέλος`

> Ο κύκλος τώρα είναι λιγότερο τέλειος: τώρα είναι ένα πολύγωνο με 36 πλευρές. Παρατηρήστε πως αλλάξαμε τόσο την τιμή για το μπροστά όσο και την τιμή για το δεξιά. Αν μεταβάλουμε τη διαδικασία προσθέτοντας είσοδο για το βήμα κατά το οποίο μετακινείται μπροστά, επιτρέπουμε στη διαδικασία να σχεδιάσει κύκλους διαφορετικών μεγεθών.

> `για κύκλο :βήμα
> επανάλαβε 36 [μπροστά :βήμα δεξιά 10]
> τέλος`

> `κύκλο 1` `κύκλο 5` `κύκλο 10` |

> Το μέγεθος του κύκλου αλλάζει ανάλογα με την τιμή της εισόδου του. Όσο πιο μεγάλος είναι ο αριθμός που εισάγεται, τόσο πιο μεγάλος είναι ο κύκλος. Κάτι τέτοιο δεν πρέπει να σας εκπλήσσει, αφού σε κάθε κύκλο υπάρχει ο ίδιος αριθμός των μπροστά. Η απόσταση που διανύεται με το μπροστά καθορίζει το μήκος της περιμέτρου.

> Θα ήταν ακόμη πιο χρήσιμο, αν είχατε μια διαδικασία κύκλο με είσοδο για τον καθορισμό της ακτίνας. Για να γίνει αυτό, μπορείτε να ακολουθήσετε τον παρακάτω συλλογισμό:

> Η πράξη 2πρ, όπου ρ είναι η ακτίνα, υπολογίζει την περίμετρο ενός κύκλου. Η περίμετρος του κύκλου μας έχει 36 βήματα μπροστά. Έτσι, έχουμε τον ακόλουθο υπολογισμό: 36 * :βήμα = 2 * π * :ακτίνα ή
> :βήμα = 2 * π * :ακτίνα / 36 | Η εξίσωση αυτή δείχνει τη σχέση ανάμεσα στην τιμή του :βήμα και την ακτίνα του κύκλου.

> Στη γλώσσα Logo, μπορείτε να δώσετε αυτή την πολύπλοκη μαθηματική πράξη ως τιμή εισόδου στη διαδικασία κύκλο, μετατρέποντας τη διαδικασία κύκλο σε υποδιαδικασία:

> `για ΚύκλοΑκτ :ακτίνα
> κύκλο 2 * π * :ακτίνα / 36
> τέλος`

> ``ΚύκλοΑκτ` 30
> `ΚύκλοΑκτ` 60`

> Παρατηρήστε πως οι αριθμητικές πράξεις μπορούν να χρησιμοποιηθούν στην είσοδο μιας διαδικασίας. Η Logo διαβάζει την είσοδο στο κύκλο: `2 * π * :ακτίνα / 36` ως εξής: Η Logo κάνει την πράξη: 2 επί π Η Logo γνωρίζει πως το π είναι πρωτογενής διαδικασία που επιστρέφει 3.14159265359. Το αποτέλεσμα αυτού του υπολογισμού πολλαπλασιάζεται με την τιμή της ακτίνας, αφού έχει διαιρεθεί με το 36.