> ###### Είδη δεδομένων: Λίστες

> Μια δυναμική πλευρά της γλώσσας Logo είναι η δυνατότητα χειρισμού μιας ακολουθίας λέξεων, λέξη προς λέξη. Μια απλή λίστα είναι μια ακολουθία λέξεων που διαχωρίζονται με διαστήματα και περικλείονται σε αγκύλες.

> `δείξε [Αυτή είναι μια λίστα]`
> `Αυτή είναι μια λίστα`

> Μια λίστα μπορεί επίσης να περιλαμβάνει υπολίστες, οι οποίες δίνουν τη δυνατότητα σε πιο εξειδικευμένους προγραμματιστές να συνθέτουν δομές δεδομένων. Ακολουθούν κάποια παραδείγματα λιστών:

> [Καλημέρα αγαπητέ μου φίλε]
> [1 X 2 Y 3 Z]
> [Καλημέρα]
> [[house σπίτι] [bridge γέφυρα] [dog σκύλος]]
> [internet [java html] [www] [gif jpeg]]
> [1 [1 2][17 [17 2]]]
> [ ]

> Τα εισαγωγικά δεν είναι απαραίτητα για τις λέξεις μιας λίστας, ενώ τα επιπλέον διαστήματα αγνοούνται.

> `δείξε [x y z]`
> `x y z`

> Οι αγκύλες δεν τυπώνονται όταν χρησιμοποιείται η εντολή δείξε.

> Η πρώτη λίστα [Καλημέρα αγαπητέ μου φίλε] περιέχει τέσσερα στοιχεία:

> Καλημέρα
> αγαπητέ
> μου
> φίλε

> Η λίστα [[house σπίτι] [bridge γέφυρα] [dog σκύλος]] περιέχει τρία στοιχεία, το κάθε ένα από τα οποία αποτελεί μια ξεχωριστή λίστα.