> ###### Πολυμέσα: Mουσική, ήχοι, ταινίες

> Μουσική, ήχοι (από εγγραφή ή εισαγωγή) και ταινίες: όλα λειτουργούν με παρόμοιο τρόπο (εκτός από το γεγονός ότι μπορείτε να αλλάξετε το μέγεθος των ταινιών).

> Μπορείτε να εισαγάγετε μουσική, ήχους και ταινίες με την επιλογή Εισαγωγή από το μενού Αρχείο και το αντίστοιχο είδος αρχείου που θέλετε να εισαγάγετε.

> Στην περίπτωση των ταινιών, μπορείτε να κάνετε κλικ στο εργαλείο Εισαγωγή ταινίας στη Γραμμή εργαλείων.

> Ανοίγει ένα πλαίσιο διαλόγου. Εντοπίστε και ανοίξτε το φάκελο στον οποίο βρίσκονται τα συγκεκριμένα είδη αρχείων. Ο πίνακας που ακολουθεί, περιέχει τις επεκτάσεις αρχείων των διαφόρων τύπων πολυμέσων. Για παράδειγμα, αν επιλέξετε Εισαγωγή μουσικής, εμφανίζονται μόνο τα αρχεία μουσικής (με επεκτάσεις .MID , .MIDI, .RMI, .MP3 και .M3U).

> ### Μενού Εισαγωγή | ### Είδος αρχείου
> Μουσική | .MID .MIDI .RMI .MP3 .M3U
> Ήχος | .WAV .AU .AIF .AIFC .AIFF .SND
> Βίντεο | .AVI .MPG .MPEG .MPE .MPA .MP2 .M1V .MOV .QT

> Εντοπίστε στον Πίνακα όλων των αντικειμένων και των εικονιδίων τους το εικονίδιο που θα εμφανιστεί στη σελίδα εργασίας και στην καρτέλα Εργασία. Στην περίπτωση του βίντεο, μια "αφίσα" της πρώτης σκηνής του βίντεο εμφανίζεται στη σελίδα.

> Κάντε κλικ στο εικονίδιο για να ξεκινήσει να παίζει η μουσική, ο ήχος ή το βίντεο. Κάντε ξανά κλικ για να σταματήσει.

> Η εισαγωγή αυτών των αντικειμένων δημιουργεί μια εντολή MicroWorlds για την "εκτέλεση" των πολυμέσων. Για παράδειγμα, αν έχετε εισαγάγει ένα μουσικό θέμα με το όνομα μότσαρτ, μπορείτε να χρησιμοποιήσετε το μότσαρτ ως εντολή που θα παίξει τη μουσική.

> Μπορείτε να παίξετε μουσική, ήχο ή βίντεο από οποιαδήποτε σελίδα της εργασίας σας. Για παράδειγμα, αν η Σελίδα1 μιας εργασίας περιέχει ένα εικονίδιο ήχου με το όνομα Χειροκρότημα, η εντολή χειροκρότημα παίζει τον ήχο αυτό από οποιαδήποτε σελίδα της εργασίας.

> Μπορείτε επίσης να παίξετε μουσική, ήχο ή βίντεο ενώ κινούνται χελώνες. Για παράδειγμα:

> `χ1, συνεχώς [μπροστά 1] μότσαρτ`

> Οι ήχοι δεν μπορούν να παιχθούν ταυτόχρονα με βίντεο ή μουσική MP3.

> Σημείωση: Στην περίπτωση που κάνετε εισαγωγή ενός μουσικού κομματιού MP3 και θελήσετε να το παίξετε ενώ το σύστημα του υπολογιστή σας δεν διαθέτει το Windows Media Player ( 6.1 ή επόμενη έκδοση), εμφανίζεται ένα μήνυμα λάθους. Για να επιλύσετε αυτό το πρόβλημα θα πρέπει να εγκαταστήσετε στον υπολογιστή σας την πιο πρόσφατη έκδοση αυτής της εφαρμογής (θα τη βρείτε στην ηλεκτρονική διεύθυνση www.microsoft.com.).

> Παρατηρήστε πως τα αντικείμενα πολυμέσων έχουν το ίδιο όνομα με το αρχείο (εξαιρείται η επέκταση), εκτός αν υπάρχει ήδη κάποιο αντικείμενο, διαδικασία, ή πρωτογενής διαδικασία του MicroWorlds με αυτό το όνομα. Σε αυτή την περίπτωση, τα αντικείμενα πολυμέσων έχουν το προεπιλεγμένο όνομά τους, π.χ. ήχος1.

> Για να δείτε τις ιδιότητες ενός αντικειμένου, κάντε δεξί κλικ στο εικονίδιο (στη σελίδα εργασίας ή στην καρτέλα Εργασία) και επιλέξτε Επεξεργασία από το μενού συντόμευσης.

> Εμφανίζεται ένα πλαίσιο διαλόγου από το οποίο μπορείτε να αλλάξετε το όνομα του εικονιδίου, να κάνετε το όνομά του ορατό ή αόρατο και να ρυθμίσετε την ορατότητα του ίδιου του εικονιδίου. Δεν είναι απαραίτητο να ταυτίζονται τα ονόματα του αντικειμένου και του αρχείου. Ωστόσο, είναι σημαντικό να χρησιμοποιήσετε μία λέξη για το όνομα, αφού θα χρησιμοποιηθεί ως εντολή. Το όνομα αρχείου πρέπει να περιέχει μέχρι και 32 χαρακτήρες. (Αν το όνομα έχει περισσότερους χαρακτήρες, εισάγεται αυτόματα το προεπιλεγμένο όνομα του αντικειμένου.)

> Μπορείτε επίσης να αποκρύψετε το εικονίδιο, αν κάνετε δεξί κλικ στο όνομά του, στην επιφάνεια της καρτέλας Εργασία και επιλέξετε Απόκρυψη από το μενού συντόμευσης. Επιλέξτε Εμφάνιση για να εμφανιστεί ξανά το εικονίδιο.

> Το αρχείο πολυμέσων δεν αποθηκεύεται στην εργασία του MicroWorlds, αλλά παραμένει στο σκληρό σας δίσκο. Το MicroWorlds έχει δημιουργήσει δύο αντικείμενα:

> - Ένα εικονίδιο το οποίο θα παραμείνει στην εργασία σας.
> - Μια σύνδεση στο κανονικό αρχείο πολυμέσων. Το MicroWorlds θυμάται σε ποιο σημείο του σκληρού σας δίσκου βρίσκεται το αρχείο. Την επόμενη φορά που θα δοκιμάσετε να παίξετε τα πολυμέσα, το MicroWorlds ξέρει πού πρέπει να τα αναζητήσει.

> Για να εντοπίσει το αρχείο, το MicroWorlds θα ερευνήσει δύο σημεία:

> - Τον κατάλογο όπου είναι αποθηκευμένη η εργασία σας.
> - Τον κατάλογο από τον οποίο έγινε η αρχική εισαγωγή του αρχείου.

> Αν το αρχείο δεν βρίσκεται σε κανένα από αυτά τα σημεία , τα πολυμέσα δεν θα ενεργοποιηθούν.

> Αν μεταφέρετε μια εργασία του MicroWorlds σε άλλον υπολογιστή και η εργασία περιέχει μια σύνδεση σε αρχείο πολυμέσων, βεβαιωθείτε πως μεταφέρετε και το αρχείο πολυμέσων.

> Για να αφαιρέσετε ένα αντικείμενο πολυμέσων από την εργασία σας, κάντε δεξί κλικ στο εικονίδιο που υπάρχει στην καρτέλα Εργασία και επιλέξτε Αφαίρεση από το μενού συντόμευσης.

> Διαβάστε τις ενότητες που αναφέρονται στην επιλογή, μετακίνηση και διαγραφή αντικειμένων.