> ###### Συγχώνευση εργασιών

> Αν συνεργάζεστε με άλλους για τη σύνθεση μιας εργασίας και επιθυμείτε να προσθέσετε σελίδες από την εργασία κάποιου άλλου στη δική σας εργασία, χρησιμοποιήστε την πρωτογενή διαδικασία συγχώνευση. Να είστε όμως προσεκτικοί κατά τη χρήση της εντολής συγχώνευση. Να αποθηκεύετε τακτικά την εργασία σας, αφού μπορεί να συναντήσετε προβλήματα μνήμης, ειδικά αν θέλετε να εισαγάγετε σελίδες που περιέχουν πολλά γραφικά ή αρχεία πολυμέσων.

> Μπορείτε να εισαγάγετε σελίδες, διαδικασίες, ή σχήματα από μια άλλη εργασία. Κατά τη χρήση της εντολής συγχώνευση, η πρώτη είσοδος είναι πάντα το όνομα της εργασίας από την οποία θέλετε να κάνετε την εισαγωγή. Η εργασία αυτή πρέπει να βρίσκεται στον τρέχοντα κατάλογό σας. Η δεύτερη είσοδος εξαρτάται από το τι θέλετε να εισαγάγετε.

> Για παράδειγμα, η οδηγία:

> `συγχώνευση "παράδειγμα "σελίδες`

> εισάγει όλες τις σελίδες της εργασίας Παράδειγμα. Αν τα ονόματα των σελίδων της εργασίας είναι ίδια με αυτά των σελίδων της δικής σας εργασίας, οι σελίδες θα μετονομαστούν. Η οδηγία:

> `συγχώνευση "παράδειγμα "σχήματα`

> εισάγει όλα τα σχήματα της εργασίας Παράδειγμα, αντικαθιστώντας όλα τα τρέχοντα σχήματα. Για επιλεκτική εισαγωγή σχημάτων, σας προτείνουμε να χρησιμοποιήσετε την επιλογή Εισαγωγή σχήματος από το μενού Αρχείο. Η οδηγία:

> `συγχώνευση "παράδειγμα "διαδικασίες`

> εισάγει όλες τις διαδικασίες (από την καρτέλα Διαδικασίες) και τις μεταβλητές εργασίας της εργασίας Παράδειγμα. Οι διαδικασίες αυτές προστίθενται στις διαδικασίες της εργασίας σας.