Read Me First

ΑΠΑΙΤΗΣΕΙΣ ΣΥΣΤΗΜΑΤΟΣ
Windows 95 ή επόμενη έκδοση
Επεξεργαστής Pentium ή επόμενη έκδοση
16 MB RAM

ΑΠΑΙΤΗΣΕΙΣ ΜΝΗΜΗΣ
Η εφαρμογή MicroWorlds Pro απαιτεί τουλάχιστον 20 MB ελεύθερου χώρου του σκληρού δίσκου για τη σωστή εκτέλεσή της. Στα παλαιότερα συστήματα που χρησιμοποιούν Windows 95, τα πολυμέσα, οι δραστηριότητες και η εφαρμογή, συμπεριλαμβανομένων των φακέλων της βοήθειας, καταλαμβάνουν περίπου 80 MB χώρου του σκληρού δίσκου. Στα νεότερα συστήματα που χρησιμοποιούν Windows 98, οι απαιτήσεις χώρου είναι σημαντικά μικρότερες. Αν είστε προχωρημένος χρήστης και χρησιμοποιείτε παλαιότερο σύστημα, μπορείτε να εξοικονομήσετε χώρο, ακολουθώντας τις οδηγίες για προσαρμοσμένη εγκατάσταση.

ΑΛΛΕΣ ΑΠΑΙΤΗΣΕΙΣ
Microsoft Internet Explorer 4.0 

ΡΥΘΜΙΣΕΙΣ ΟΘΟΝΗΣ
- Χρώματα: Πολλά χρώματα ή περισσότερα
- Επιφάνεια εργασίας: 800 X 600 ή υψηλότερη ανάλυση
- Μέγεθος γραμματοσειράς: Μικρό

ΔΙΚΤΥΑ
Η εφαρμογή MicroWorlds είναι πλήρως συμβατή με δίκτυα. Παρακαλούμε, ανατρέξτε στις οδηγίες του δικτύου σας. Αν εργάζεστε σε δίκτυο, σας συνιστούμε να τοποθετήσετε όλους τους φακέλους της βοήθειας και των πολυμέσων σε έναν υπολογιστή, έτσι ώστε να τους προσπελάζετε από αυτόν τον υπολογιστή, εξοικονομώντας χώρο στους άλλους υπολογιστές σας. Παρακαλούμε, δείτε τις οδηγίες για προσαρμοσμένη εγκατάσταση.

ΤΟ CD ROM ΤΗΣ ΕΦΑΡΜΟΓΗΣ MICROWORLDS PRO ΠΕΡΙΛΑΜΒΑΝΕΙ:

1. Την εφαρμογή MicroWorlds Pro
Ένα κατανοητό σύστημα βοήθειας αποτελεί μέρος της εφαρμογής MicroWorlds Pro. Το σύστημα βοήθειας έχει ρόλο εγχειριδίου χρήσης. Μπορείτε να βρείτε οδηγίες σχετικά με ένα ευρύ φάσμα θεμάτων και λέξεων του λεξιλογίου της εφαρμογής MicroWorlds Prο. Για να προσπελάσετε τη βοήθεια και τα παραδείγματα του Λεξιλογίου της Βοήθειας πρέπει να έχετε τον Internet Explorer 4.0.

2. Δραστηριότητες αγγλικές και ελληνικές (Projects και Projectg)
Πρόκειται για τα παραδείγματα εργασιών που σας δείχνουν το φάσμα των δυνατοτήτων της εφαρμογής MicroWorlds Pro. Συμπεριλαμβάνονται τα παραδείγματα όλων των δραστηριοτήτων του εγχειριδίου "Μαθαίνοντας το MicroWorlds Pro".

3. Ταινίες (Movies)
Υπάρχει μια ποικιλία ταινιών που μπορείτε να συμπεριλάβετε σε μια εργασία σας. Αφού οι ταινίες καταλαμβάνουν μεγάλο χώρο του σκληρού σας δίσκου, σας προτείνουμε να προσπελάσετε τις ταινίες, που επιθυμείτε να συμπεριλάβετε σε μια συγκεκριμένη εργασία σας, κατευθείαν από το CD ROM της εφαρμογής MicroWorlds Pro (δείτε τις Επιλογές εγκατάστασης που ακολουθούν).

4. Μουσική (Music)
Πρόκειται για διασκευές midi ορισμένων γνωστών θεμάτων κλασικής μουσικής.

5. Εικόνες (Pictures)
Υπάρχει μια ποικιλία φόντων που μπορείτε να χρησιμοποιήσετε σε μια εργασία. Αξίζει να σημειωθεί πως υπάρχουν δέκα είδη φόντου, ειδικώς σχεδιασμένα για παρουσιάσεις.

6. Σχήματα (Shapes)
Πρόκειται για φακέλους σχημάτων τους οποίους μπορείτε να προσπελάσετε από τις επιλογές "Εισαγωγή" και "Σχήμα" του μενού "Αρχείο". Οι φάκελοι σχημάτων είναι ταξινομημένοι κατά θέμα, όπως ζώα, γιορτές και αθλήματα.

7. Ήχους (Sounds)
Πρόκειται για ηχητικά θέματα, τα οποία μπορείτε να προσθέσετε σε μια εργασία σας μέσω της επιλογής "Εισαγωγή" / "Ήχος" (στο μενού "Αρχείο").

8. Plugin
Οι φάκελοι αυτοί εγκαθίστανται αυτομάτως στο φάκελο Plugin του Internet Explorer, δίνοντάς σας έτσι τη δυνατότητα να εκτελέσετε τα παραδείγματα του Λεξιλογίου της Βοήθειας. Μπορείτε επίσης να δείτε εργασίες του MicroWorlds στο Web site της LCSI: www.lcsi.ca

Αν θέλετε να εγκατασταθεί το plugin στο Netscape 4.0 για φυλλομέτρηση του Web site της LCSI, ανοίξτε αυτό το φάκελο από το CD ROM και κάντε διπλό κλικ στο mwplugin.exe.

9. Εγχειρίδια (Docs)
Ο φάκελος αυτός περιέχει τα εγχειρίδια "Μαθαίνοντας το MicroWorlds Pro" ("Learning MW Pro") και "Μικρές χρήσιμες συμβουλές" ("Tips & Tricks"), καθώς και τα βιβλία καθηγητή ("Teacher Guide") και μαθητή ("Student Guide") σε μορφή pdf.


ΕΠΙΛΟΓΕΣ ΕΓΚΑΤΑΣΤΑΣΗΣ:
Υπάρχουν τρεις επιλογές εγκατάστασης:

α) Πρώτη επιλογή (Τυπική)
Με την επιλογή αυτή, το MicroWorlds Pro εγκαθίσταται μαζί με τις πιο συνήθεις ρυθμίσεις χρήστη. Αξίζει να σημειωθεί πως οι ταινίες (movies) και τα εγχειρίδια (docs) δε συμπεριλαμβάνονται σε αυτού του είδους την εγκατάσταση και μπορούν να προσπελαστούν κατευθείαν από το CD ROM.

β) Δεύτερη επιλογή (Ελάχιστη)
Το πρόγραμμα θα εγκατασταθεί με τις ελάχιστες απαιτούμενες ρυθμίσεις, δηλαδή την εφαρμογή και τους φακέλους της βοήθειας. (Σε παλαιότερα συστήματα, κάτι τέτοιο απαιτεί περίπου 55 MB χώρου στο σκληρό σας δίσκο.)

γ) Τρίτη επιλογή (Προσαρμοσμένη)
Η επιλογή αυτή απευθύνεται σε εξειδικευμένους χρήστες και διαχειριστές δικτύων. Η εξειδικευμένη εγκατάσταση σας επιτρέπει να παρακάμψετε τους φακέλους της Βοήθειας και των πολυμέσων, έτσι ώστε να τους εγκαταστήσετε σε Server δικτύου, ή να τους χρησιμοποιείτε κατευθείαν από το CD ROM. Μετά την εγκατάσταση της εφαρμογής MicroWorlds Pro, πρέπει να δημιουργήσετε μια συντόμευση του φακέλου Help μέσα στο φάκελο της εφαρμογής MicroWorlds Pro. Την πρώτη φορά που θα χρησιμοποιήσετε το MicroWorlds Pro χωρίς να έχετε εγκαταστήσει τη βοήθεια, θα δείτε στην οθόνη σας οδηγίες για την εγκατάσταση της Βοήθειας.

ΣΕ ΠΕΡΙΠΤΩΣΗ ΠΡΟΒΛΗΜΑΤΩΝ ΕΓΚΑΤΑΣΤΑΣΗΣ, ΕΠΑΝΕΚΚΙΝΗΣΤΕ ΤΟΝ ΥΠΟΛΟΓΙΣΤΗ ΣΑΣ ΚΑΙ ΔΟΚΙΜΑΣΤΕ ΝΑ ΚΑΝΕΤΕ ΞΑΝΑ ΤΗΝ ΕΓΚΑΤΑΣΤΑΣΗ.


ΣΥΜΒΟΥΛΕΣ ΓΙΑ ΤΗΝ ΚΑΛΥΤΕΡΗ ΛΕΙΤΟΥΡΓΙΑ ΚΑΙ ΧΡΗΣΗ ΤΗΣ ΕΦΑΡΜΟΓΗΣ

1. Για να εκμεταλλευτείτε την πλήρη ελληνική υποστήριξη του προγράμματος θα πρέπει να θέσετε από τον Πίνακα Ελέγχου των Windows την Ελληνική γλώσσα ως την προεπιλεγμένη γλώσσα του πληκτρολογίου. Έπειτα, πάλι μέσω του Πίνακα Ελέγχου, θα πρέπει να θέσετε την Ελληνική γλώσσα ως την επιλεγμένη γλώσσα, κάνοντας κλικ στο εικονίδιο των Τοπικών Ρυθμίσεων. Τέλος, στο ίδιο το MicroWorlds Pro θα πρέπει να επιλέξετε την Ελληνική γλώσσα. Αυτό γίνεται εύκολα, κάνοντας κλικ στο μενού "Αρχείο" και στη συνέχεια στην επιλογή "Επιλογή γλώσσας". Στη γραμμή κατάστασης, εμφανίζεται η αντίστοιχη σημαία της γλώσσας που έχετε επιλέξει (η ελληνική γλώσσα είναι η προεπιλογή και έτσι δεν εμφανίζεται η σημαία).

2. Για την ευχερέστερη απεικόνιση όλου του περιβάλλοντος, αλλά και των αρχείων της βοήθειας, είναι καλό να έχετε στον υπολογιστή σας κάποια ανάλυση οθόνης από 800x600 και άνω. Η αλλαγή γίνεται από τον Πίνακα Ελέγχου των Windows, στις "Ρυθμίσεις Οθόνης". Βεβαιωθείτε ότι η ανάλυση που θα επιλέξετε υποστηρίζεται από τις προδιαγραφές της οθόνης του υπολογιστή.

3. Εάν χρησιμοποιείτε την εφαρμογή MicroWorlds Pro για να παράγετε αρχεία για το Web, θα πρέπει να τους δώσετε αγγλικά ονόματα. Γενικά, δεδομένης της μεγάλης εμβέλειας και απήχησης των πληροφοριών που βγαίνουν στο Web, είναι άγραφος κανόνας να μην προτιμώνται ονόματα που περιέχουν γράμματα από τις επιμέρους γλώσσες, διότι μπορεί να προκαλέσουν πιθανά προβλήματα κατανόησης σε άτομα που δεν έχουν επαφή με τις γλώσσες αυτές.

4. Οι πρωτογενείς διαδικασίες μπορούν να χρησιμοποιηθούν με τόνο ή χωρίς τόνο, με πεζά ή με κεφαλαία. Χρειάζεται, όμως, προσοχή στις πρωτογενείς διαδικασίες "εκκίνηση" και "συνεχώς": Όταν  χρησιμοποιούνται για την περιγραφή της ρύθμισης "Μία φορά" / "Πολλές φορές" μέσω προγράμματος, τότε απαιτείται τόνος, γιατί παίζει ρόλο η σειρά χαρακτήρων που τις αποτελεί. Παράδειγμα:
θέσε "χ1 "κανόνας [συνεχώς [μπ 30 περίμενε 10 δε 90]] 
Αν χρησιμοποιήσουμε την άτονη μορφή ("συνεχως") δεν θα λειτουργήσει η οδηγία και θα πάρουμε το μήνυμα:
Το θέσε δεν δέχεται το [συνεχως [μπ 30 περίμενε 10 δε 90]] στην είσοδο
 
(Για περισσότερα δες στην ηλεκτρονική Βοήθεια: (1) την ενότητα "Προγραμματισμός χελώνας" στο Κεφάλαιο "Χελώνες" του
βιβλίου "Τα βασικά του Microworlds Pro" και (2) την ενότητα "Χελώνες υπό τον έλεγχο προγράμματος", στο Κεφάλαιο
"Χειρισμός αντικειμένων μέσω προγράμματος" του Βιβλίου "Ενδιαφέρουσες ιδέες και τεχνικές"). 
 
5. Επίσης, χρειάζεται προσοχή στη χρήση των λέξεων (σειρές χαρακτήρων) "ΣΩΣΤΟ" και "ΛΑΘΟΣ", που αποτελούν την τιμή μιας
ιδιότητας που λήγει σε "?" και απαιτείται να γράφονται με κεφαλαία. Παράδειγμα:
θέσε "χ1 "ορατό? "ΛΑΘΟΣ (η χελώνα χ1 θα πάψει να είναι ορατή)
 
Αν όμως χρησιμοποιήσουμε πεζά στη λέξη "ΛΑΘΟΣ", δεν θα λειτουργήσει η οδηγία και θα έχουμε μήνυμα λάθους. 
θέσε "χ1 "ορατό? "λάθος
Το λάθος δεν είναι η είσοδος ΣΩΣΤΟ ή ΛΑΘΟΣ 
 
(Περισσότερα στην ηλεκτρονική Βοήθεια της διαδικασίας "θέσε")

6. Tα ονόματα των διαδικασιών που ορίζονται από το χρήστη πρέπει να χρησιμοποιούνται έτσι όπως εμφανίζονται στον ορισμό που υπάρχει στην καρτέλα Διαδικασίες, με τους ίδιους ακριβώς χαρακτήρες, χωρίς να επιτρέπεται να προσθέσουμε ή να παραλείψουμε τόνους.  Μπορούν, όμως,  να γραφούν με πεζά ή κεφαλαία. Τα ονόματα διαδικασιών που έχουν σίγμα τελικό θα πρέπει να γράφονται ακριβώς όπως έχουν οριστεί στην καρτέλα Διαδικασίες αφού το σίγμα τελικό δεν μπορεί να υποκατασταθεί από το "Σ" ή το "σ" και πρέπει να διατηρείται.

7. Ως γενικό κανόνα μπορείτε να ακολουθήσετε τη γραφή με το πρώτο γράμμα κεφαλαίο και τα υπόλοιπα γράμματα πεζά, διατηρώντας τους τόνους, ώστε να είστε και συμβατοί με τα πρότυπα της Ελληνικής γλώσσας, όπου αυτό είναι εφικτό.

8. Σε κάποια σημεία της βοήθειας, αναφέρεται το λογισμικό MicroWorlds, έκδοση 2.03. Πρόκειται για άλλο προϊόν της εταιρείας LCSI που διατίθεται μόνο σε αγγλική γλώσσα. Υπάρχουν πολλές λεπτές διαφορές στον τρόπο λειτουργίας ορισμένων πρωτογενών διαδικασιών στο MicroWorlds Pro και στο MicroWorlds 2.03. Σχετικές οδηγίες θα βρείτε στην ενότητα "Δημιουργία εργασιών συμβατών με το MicroWorlds 2.03", στα Θέματα της Βοήθειας. Το MicroWorlds Pro δεν είναι συμβατό με προηγούμενες εκδόσεις, γι' αυτό μην δοκιμάσετε να ανοίξετε με το MicroWorlds 2.03 εργασίες που έχετε αποθηκεύσει με το MicroWorlds Pro, χωρίς δικές μας οδηγίες.

ΠΡΟΒΛΗΜΑΤΑ ΣΥΜΒΑΤΟΤΗΤΑΣ ΜΕ WINDOWS 2000

Η έκδοση αυτή της εφαρμογής MicroWorlds Pro παρουσιάζει όλα τα γνωστά προβλήματα συμβατότητας που έχουν αναφερθεί σε σχέση με την πλατφόρμα Windows 2000. Τα τρία πιο σημαντικά από αυτά είναι τα εξής: 
1) Διαφανή κείμενα
2) Επιλογή κειμένου με το ποντίκι
3) Το χρώμα μιας μουσικής νότας μέσα σε μια μελωδία

Η Microsoft  έχει κατά κάποιο τρόπο αλλάξει τους κανόνες που διέπουν τη λειτουργία των γραμμών κύλισης, οι οποίες υπάρχουν σε ένα πλαίσιο κειμένου στην πλατφόρμα Windows 2000. Οι χρήστες θα πρέπει να λάβουν υπόψη τους το ζήτημα αυτό και να γνωρίζουν πως δεν υπάρχει επίλυση.
Αναλυτικότερα, το πρόβλημα έχει ως εξής: οι χρήστες της πλατφόρμας Win 2000 μπορεί να διαπιστώσουν πως τα πλαίσια κειμένου, τα οποία υπάρχουν σε εργασίες που έχουν δημιουργηθεί με την πλατφόρμα Win 95/98/Me, εμφανίζονται σε αυτή διαφορετικά σε σύγκριση με την πλατφόρμα Win 95/98/Me. Η κατάσταση επιδεινώνεται όταν αυτά τα πλαίσια κειμένου είναι διαφανή, διότι μπορεί ένα μέρος του κειμένου, στο τέλος του πλαισίου κειμένου, να μη φαίνεται καθόλου.

Σημειωτέον ότι το πρόβλημα αυτό δεν υφίσταται στην πλατφόρμα Windows NT.

Το WebPlayer στηρίζεται στον ίδιο πυρήνα με αυτόν της εφαρμογής MicroWorlds Pro. Επομένως, οι χρήστες των Windows 2000 θα πρέπει να έχουν υπόψη τους το προβλημα, όταν επισκέπτονται sites που παρουσιάζουν projects του MicroWorlds. Εάν συναντήσετε το πρόβλημα αυτό, να θυμάστε πως δεν είναι ευθύνη του δημιουργού του project (δεν σημαίνει δηλαδή πως δεν έχει μορφοποιήσει σωστά τα πλαίσια κειμένου). Το πιο πιθανό είναι πως το project εμφανίζεται σωστά στην πλατφόρμα Win 95/98/Me.

Σας συνιστούμε να ακολουθείτε πάντα τα εξής βήματα:
Αποτύπωση του διαφανούς πλαισίου κειμένου και αφαίρεση ή απόκρυψή του, έτσι ώστε αυτό που μένει να είναι γραφικό και, ως εκ τούτου, ανεπηρέαστο.

