> ###### Καρτέλα Διεργασίες

> Η καρτέλα Διεργασίες παρουσιάζει τις διεργασίες εν εξελίξει, δηλαδή κατά την εκτέλεσή τους. Κάθε διεργασία ακολουθείται από έναν αριθμό. Ο αριθμός αυτός χρησιμοποιείται εσωτερικά.

> Ακολουθεί ένα παράδειγμα διεργασιών που εκτελούνται ταυτόχρονα :

> | Tο κουμπί έχει δώσει εκκίνηση σε 2 διεργασίες με ρύθμιση Μία φορά. Η μέλισσα1-χελώνα έχει δώσει εκκίνηση σε μια διεργασία με ρύθμιση Πολλές φορές. Η μέλισσα2-χελώνα έχει δώσει εκκίνηση σε μια διεργασία με ρύθμιση Πολλές φορές. Tο πουλί-χελώνα έχει δώσει εκκίνηση σε μια διεργασία. Η πεταλούδα1-χελώνα έχει δώσει εκκίνηση σε μια διεργασία. Η πεταλούδα2-χελώνα έχει δώσει εκκίνηση σε μια διεργασία.

> Οι διεργασίες εμφανίζονται στο παράθυρο μόνο κατά την εκτέλεσή τους. Αν μια διεργασία είναι πολύ σύντομη, εμφανίζεται στιγμιαία. Στην περίπτωση αυτή, μπορείτε να μειώσετε την ταχύτητα των διεργασιών με το κίτρινο κουτάκι (Αργά) και το πορτοκαλί κουτάκι (Πολύ αργά) που βρίσκονται στο επάνω μέρος της καρτέλας Διεργασίες. Εμφανίζεται ένα ειδικό εικονίδιο στην αριστερή γωνία της Γραμμής κατάστασης, το οποίο δείχνει πως οι διεργασίες εκτελούνται με αργό ρυθμό. Επιλέξτε το πράσινο κουτάκι (Μέγιστη ταχύτητα) για να επαναφέρετε την κανονική ταχύτητα διεργασιών. Όταν αλλάζετε εργασία, η ταχύτητα ρυθμίζεται αυτόματα στη Μέγιστη ταχύτητα.

> Μπορείτε να βρείτε τις οδηγίες των διεργασιών στην καρτέλα Εργασία. Αν η οδηγία είναι διαδικασία, προσδιορίζεται στην καρτέλα Διαδικασίες.

> Όταν κάνετε δεξί κλικ σε μια διεργασία, ενώ αυτή εκτελείται, εμφανίζεται ένα μενού συντόμευσης με το οποίο μπορείτε να διακόψετε, να συνεχίσετε ή να παύσετε προσωρινά μια διεργασία.

> Αν μια διεργασία εκτελείται σε παγωμένη χελώνα ή κουμπί με ρύθμιση Μία φορά, η διεργασία εμφανίζεται με ένα εικονίδιο "κλειδαριάς" (δείτε τον πίνακα με τα εικονίδια των καρτελών Εργασία και Διεργασίες). Το εικονίδιο αυτό υποδηλώνει πως δεν μπορείτε να κάνετε κλικ στο ίδιο αντικείμενο για να σταματήσετε τη διεργασία. Ωστόσο, έχετε και πάλι πρόσβαση στο παραπάνω μενού για διακοπή ή παύση της.