> ###### Πώς απευθυνόμαστε σε πλαίσια κειμένου

> Κάθε πλαίσιο κειμένου έχει όνομα. Αν το όνομά του δεν είναι ορατό, μπορείτε να το δείτε από το πλαίσιο διαλόγου του ή στην καρτέλα Εργασία.

> Υπάρχουν τέσσερεις τρόποι για να καθορίσετε ποια πλαίσια κειμένου θα επηρεαστούν από τις οδηγίες σας:

> - Πληκτρολογήστε το όνομα του πλαισίου κειμένου, συνοδευόμενο από ένα κόμμα: `κείμενο1,`
> - Πληκτρολογήστε `ΜίλαΠρος "κείμενο1` και χρησιμοποιήστε το όνομα του πλαισίου κειμένου στο οποίο θέλετε να απευθυνθείτε.
> - Κάντε κλικ στο πλαίσιο κειμένου στο οποίο θέλετε να απευθυνθείτε.
> - Δημιουργήστε νέο πλαίσιο κειμένου, το οποίο αυτόματα γίνεται το "τρέχον" πλαίσιο κειμένου.

> Στα παραδείγματα που ακολουθούν, ας υποθέσουμε πως έχετε δύο πλαίσια κειμένου. Έχετε τη δυνατότητα να απευθύνεστε σε ένα πλαίσιο κειμένου τη φορά.

> `κείμενο1,
> τύπωσε "γεια
> κείμενο2, τύπωσε "χαρά
> κείμενο1, ΣβήσεΚείμενο
> `

> Κάντε κλικ στο πλαίσιο με το όνομα Κείμενο2 και στη συνέχεια πληκτρολογήστε στο Κέντρο εντολών την ακόλουθη οδηγία:

> `τύπωσε "χαρά`

> Όταν έχετε περισσότερα από ένα πλαίσια κειμένου σε μια σελίδα, μπορείτε να εισαγάγετε στην αρχή των διαδικασιών σας μια οδηγία "με κόμμα" ή μια οδηγία ΜίλαΠρος, προκειμένου να αποφύγετε τη σύγχυση. Για παράδειγμα, αν έχετε δύο πλαίσια κειμένου και ένα κουμπί που εκτελεί την οδηγία ΣβήσεΚείμενο, αν κάνετε κλικ στο κουμπί θα διαγραφεί το κείμενο του τελευταίου πλαισίου κειμένου που χρησιμοποιήσατε.Υπάρχει δηλαδή η πιθανότητα να διαγράψετε κατά λάθος το πλαίσιο κειμένου που δεν θέλετε να διαγραφεί. Αντί λοιπόν να έχετε ένα κουμπί ΣβήσεΚείμενο, μπορείτε να πληκτρολογήσετε μια διαδικασία σβήσε1 και να δημιουργήσετε ένα κουμπί σβήσε1:

> `για σβήσε1
> κείμενο1,
> ΣβήσεΚείμενο
> τέλος`

> Το κουμπί αυτό θα διαγράψει μόνο το κείμενο στο πλαίσιο κειμένου με το όνομα Κείμενο1.

> Στην ενότητα Mετατροπή ενός πλαισίου κειμένου σε κέντρο εντολών και στην εντολή ΕκτελέσιμηΓραμμή θα βρείτε μια ασυνήθη χρήση του πλαισίου κειμένου. Μπορείτε επίσης να ανατρέξετε στην εντολή ΖήτησεΑπό για πληροφορίες σχετικά με το πώς μπορείτε να απευθυνθείτε προσωρινά σε περισσότερα του ενός πλαίσια κειμένου.