> ###### Δημιουργία κουμπιού

> Επιλέξτε το εργαλείο Κουμπί (Δημιουργία κουμπιού) και κάντε κλικ στη σελίδα. Ανοίγει το πλαίσιο διαλόγου του κουμπιού.

> Πληκτρολογήστε `Μπ 5` ως οδηγία και επιλέξτε τη ρύθμιση Πολλές φορές:

> Δημιουργήστε μια χελώνα και έπειτα κάντε κλικ στο κουμπί για μια δοκιμή.

> Η χελώνα πρέπει να κινείται συνεχώς. Κάντε ξανά κλικ στο κουμπί για να διακόψετε την εκτέλεση της οδηγίας.

> Μπορείτε επίσης να χρησιμοποιήσετε το εργαλείο Διακοπή όλων ή να πατήσετε Ctrl+Break προκειμένου να διακόψετε την εκτέλεση της οδηγίας.

> Αν είναι πολύ μεγάλη η οδηγία ενός κουμπιού, εισάγετε την οδηγία σε μια διαδικασία και χρησιμοποιήστε το όνομα της διαδικασίας στη θέση της οδηγίας. Για παράδειγμα, το κουμπί και η διαδικασία που ακολουθούν λειτουργούν μαζί:

> | `για Καλπασμό ΘέσεΣχήμα [άλογο1 άλογο2 άλογο3 άλογο4] συνεχώς [μπροστά 2] τέλος`

> Για να αλλάξετε την οδηγία ενός κουμπιού, κάντε δεξί κλικ στο κουμπί και επιλέξτε Επεξεργασία από το μενού συντόμευσης. Αφού κάνετε τις απαραίτητες αλλαγές, κάντε κλικ στο OK.

> Όταν καθορίζετε μια οδηγία για κάποιο κουμπί, εμφανίζεται ένα σύμβολο συν δίπλα στο όνομα του κουμπιού στην καρτέλα Εργασία, μέσω του οποίου εμφανίζεται η οδηγία.