> ###### Αντιγραφή σχημάτων

> Κάποιες φορές ίσως θέλετε να αλλάξετε κάποιο από τα προκαθορισμένα σχήματα, αλλά να κρατήσετε και ένα αντίγραφο του πρωτοτύπου. Κάτι τέτοιο είναι ιδιαίτερα χρήσιμο όταν χρησιμοποιείτε δύο παρόμοια σχήματα (με μικρές διαφορές μεταξύ τους) προκειμένου να τους δώσετε κίνηση ή όταν θέλετε να δημιουργήσετε δύο αντίγραφα του ίδιου σχήματος και να δώσετε στο κάθε ένα διαφορετική κατεύθυνση (όπως, για παράδειγμα, μια γάτα που να είναι στραμμένη προς τα δεξιά και μια άλλη που να είναι στραμμένη προς τα αριστερά).

> Για να δημιουργήσετε το αντίγραφο ενός σχήματος:

> 1. Κάντε δεξί κλικ στο σχήμα του οποίου το αντίγραφο θέλετε να δημιουργήσετε και επιλέξτε Αποκοπή από το μενού συντόμευσης.
> 2. Κάντε δεξί κλικ σε ένα κενό σχήμα και επιλέξτε Επικόλληση.

> Τώρα, έχετε ένα αντίγραφο. Το νέο σχήμα όμως δεν έχει όνομα. Ανοίξτε τον Επεξεργαστή σχημάτων για να τροποποιήσετε το σχήμα και να του δώσετε ένα δικό του όνομα.