> ###### Γραμματικός έλεγχος της Logo

> Αν πατήσετε το πλήκτρο F4, το MicroWorlds θα εντοπίσει τα συνήθη συντακτικά λάθη. Την ίδια στιγμή, θα εμφανιστεί το μήνυμα λάθους στη Γραμμή κατάστασης. Κάθε φορά που πατάτε το πλήκτρο F4, τα μηνύματα λάθους επιλέγονται κατά διαδοχική σειρά. Αν πατήσετε το πλήκτρο F4 όταν δεν είναι ανοιχτή η καρτέλα Διαδικασίες, αυτή εμφανίζεται αυτομάτως.

> Για παράδειγμα, αν σε μια διαδικασία λείπει η δεξιά αγκύλη (]), η γραμμή θα τονιστεί και θα εμφανιστεί το μήνυμα

> `Λείπει η αγκύλη ]`

> Σε τέτοιες περιπτώσεις, η διαδικασία δεν ορίζεται, ούτε και οι διαδικασίες που την ακολουθούν στην καρτέλα Διαδικασίες. Επομένως, για να αποφύγετε περαιτέρω προβλήματα, καλό θα ήταν να διορθώσετε το λάθος πριν συνεχίσετε. Μπορείτε να βρείτε διευκρινίσεις σχετικά με τα μηνύματα λάθους στο παράρτημα με τα μηνύματα λάθους.

> Σημείωση: Όταν πατάτε το πλήκτρο F4, εντοπίζονται ορισμένα συντακτικά λάθη τα οποία συνήθως δεν εντοπίζονται κατά την εκτέλεση των διαδικασιών, για παράδειγμα όταν λείπει η άνω και κάτω τελεία πριν από τις εισόδους. Διαβάστε το κεφάλαιο Τα βασικά της γλώσσας Logo.