Eπεξηγηματικό σημείωμα

Tο λεξιλόγιο σας παρέχει πληροφορίες για κάθε λέξη ή πρωτογενή διαδικασία της MicroWorlds Pro Logo. Αυτές οι πρωτογενείς διαδικασίες έχουν ταξινομηθεί με βάση τη λειτουργία τους. Μπορείτε όμως, αν το επιθυμείτε, να ανατρέξετε στον αλφαβητικό κατάλογο.

Η περιγραφή κάθε πρωτογενούς διαδικασίας βασίζεται πάνω σε ορισμένους συμβατικούς κανόνες:

- Tο όνομα κάθε πρωτογενούς διαδικασίας εμφανίζεται στο πάνω μέρος της σελίδας.
- Ακολουθεί το όνομα της πρωτογενούς διαδικασίας μαζί με το κατάλληλο είδος εισόδου. Αν υπάρχει συντομογραφία της πρωτογενούς διαδικασίας, εμφανίζεται σε παρενθέσεις, αμέσως μετά την πρωτογενή διαδικασία.
- Ορισμένες πρωτογενείς διαδικασίες έχουν μια προαιρετική μορφή, όπως για παράδειγμα η πρωτογενής διαδικασία άθροισμα. Σε μια τέτοια περίπτωση, η μορφή βρίσκεται σε ξεχωριστή γραμμή.

| Ορισμένες φορές, εμφανίζεται μια "κόκκινη πιπεριά" στο δεξί μέρος της σελίδας. Μπορεί να υπάρχουν μία, δύο ή τρεις πιπεριές. Οι πρωτογενείς διαδικασίες που δεν έχουν πιπεριές είναι κάποιες βασικές λέξεις οι οποίες είναι εύκολες στη χρήση. Οι πιο δύσκολες ή πολύπλοκες πρωτογενείς διαδικασίες έχουν τρεις πιπεριές, ενώ οι άλλες πρωτογενείς διαδικασίες έχουν μία ή δύο πιπεριές, ανάλογα με το βαθμό πολυπλοκότητας που παρουσιάζουν.
| Σε ορισμένες περιπτώσεις, υπάρχει μια ενότητα με επιπρόσθετες τεχνικές πληροφορίες.
| Αυτό είναι ένα παράδειγμα το οποίο μπορείτε να δοκιμάσετε κάνοντας κλικ, σύροντας ή πληκτρολογώντας κάτι. Οι οδηγίες Logo που εμφανίζονται αποτελούν το πιο σημαντικό μέρος ολόκληρου του προγράμματος, όσον αφορά στη διεκπεραίωση του παραδείγματος.
| Το Ε υποδηλώνει πως η πρωτογενής διαδικασία είναι εντολή. Το Μ υποδηλώνει πως η πρωτογενής διαδικασία είναι μεταβιβαστής. Πρόκειται για απλοποιημένα παραδείγματα σύνταξης.
| Το εικονίδιο αυτό θέλει να σας επιστήσει την προσοχή σε συγκεκριμένες πληροφορίες.
| Το εικονίδιο αυτό υποδηλώνει πως η συγκεκριμένη πρωτογενής διαδικασία δεν θα πρέπει να χρησιμοποιηθεί σε εργασία που προορίζεται για το Web.