> ###### Δημιουργία μεταβολέα

> Επιλέξτε το εργαλείο Μεταβολέας (Δημιουργία μεταβολέα) και κάντε κλικ πάνω στη σελίδα. Ανοίγει το πλαίσιο διαλόγου του μεταβολέα:

> Το όνομα του μεταβολέα επιστρέφει την τρέχουσα τιμή του μεταβολέα. Για παράδειγμα, αν δημιουργήσετε ένα μεταβολέα με τις παραπάνω προεπιλεγμένες τιμές, μπορείτε να πληκτρολογήσετε σε αυτές τις εντολές τα εξής:

> `δείξε μεταβολέας1`
> `50` ...........................Ο αριθμός αυτός εξαρτάται από την τιμή του μεταβολέα.
> `μπ μεταβολέας1`....Η τιμή του μεταβολέα χρησιμοποιείται ως είσοδος στην εντολή μπροστά.
> `ΘέσεΧρώμαΚειμένου μεταβολέας1` ..Η τιμή του μεταβολέα χρησιμοποιείται για τη ρύθμιση χρώματος.

> Σημαντικό: Χρησιμοποιήστε μία ενιαία λέξη για το όνομα του μεταβολέα, έτσι ώστε να μπορείτε να το χρησιμοποιήσετε σε μια οδηγία.

> Μια από τις πιο συνήθεις χρήσεις ενός μεταβολέα είναι ο έλεγχος της ταχύτητας μιας χελώνας. Δοκιμάστε το εξής:

> - Δημιουργήστε ένα μεταβολέα και ονομάστε τον ταχύτητα με ελάχιστη τιμή -10 και μέγιστη τιμή 10. Ρυθμίστε το μεταβολέα στο 10.
> - Δημιουργήστε μια χελώνα, κάντε πάνω της δεξί κλικ και επιλέξτε Επεξεργασία για να ανοίξει το πλαίσιο διαλόγου της.
> - Πληκτρολογήστε μπροστά ταχύτητα ως οδηγία της χελώνας και επιλέξτε τη ρύθμιση Πολλές φορές.
> - Κάντε κλικ στη χελώνα για να ξεκινήσει. Χρησιμοποιήστε το μεταβολέα για να αλλάξετε την ταχύτητα.

> Για να αλλάξετε τις ιδιότητες ενός μεταβολέα, κάντε δεξί κλικ στο μεταβολέα και επιλέξτε Επεξεργασία από το μενού συντόμευσης. Αφού κάνετε τις απαραίτητες αλλαγές, κάντε κλικ στο OK.

> Όταν δημιουργείτε ένα μεταβολέα, το εικονίδιό του εμφανίζεται στην καρτέλα Εργασία, συνοδευόμενο από το σύμβολο συν μέσω του οποίου εμφανίζονται οι ιδιότητες του μεταβολέα.

> Για να αφαιρέσετε ένα μεταβολέα, κάντε δεξί κλικ στο εικονίδιό του στην καρτέλα Εργασία και επιλέξτε Αφαίρεση από το μενού συντόμευσης.