> ###### Επεξεργασία σχήματος

> Για να τροποποιήσετε ένα σχήμα ή να δημιουργήσετε το δικό σας, κάντε δεξί κλικ στο σχήμα της επιλογής σας (στην καρτέλα Γραφικά) και επιλέξτε Επεξεργασία για να ανοίξετε τον Επεξεργαστή σχημάτων.

> Η γραμμή εργαλείων του Επεξεργαστή σχημάτων περιλαμβάνει τα ακόλουθα εργαλεία:

> | Όταν ανοίγει ο Επεξεργαστής σχημάτων, το επιλεγμένο σχήμα εμφανίζεται με το μεγαλύτερο δυνατό μέγεθος. Αν κάνετε κλικ πάνω στο σχήμα με το μεγεθυντικό φακό, αυξάνεται το μέγεθός του. Μπορείτε επίσης να κάνετε μια επιλογή από το μενού που εμφανίζεται δίπλα στο εικονίδιο του μεγεθυντικού φακού. Σημείωση: Αν μεγεθύνετε πάρα πολύ το σχήμα, η γραμμή κύλισης μπορεί να κρύψει μερικά pixels από τα εξωτερικά άκρα.

> | Δείχνει την κατοπτρική εικόνα του σχήματος ως προς τον κατακόρυφο άξονα.
> | Αναστρέφει το σχήμα ως προς τον οριζόντιο άξονα.
> | Περιστρέφει το σχήμα κατά τον αριθμό μοιρών που έχετε επιλέξει. Μπορείτε να αλλάξετε τον αριθμό μοιρών από το μενού που εμφανίζεται δίπλα στο εικονίδιο ή απλώς πληκτρολογώντας έναν αριθμό.
> | Εμφανίζεται το πλάτος του σχήματος. Μπορείτε να αλλάξετε την τιμή αυτή, αν απλώς σύρετε τα μικρά τετράγωνα που εμφανίζονται στα άκρα του σχήματος.
> | Εμφανίζεται το ύψος του σχήματος. Μπορείτε να αλλάξετε την τιμή αυτή, αν απλώς σύρετε τα μικρά τετράγωνα που εμφανίζονται στα άκρα του σχήματος.

> | Έχετε επίσης τη δυνατότητα αλλαγής του ονόματος του σχήματος. Χρησιμοποιήστε μόνο μία λέξη, χωρίς διαστήματα.

> Όταν είναι ανοιχτός ο Επεξεργαστής σχημάτων, μπορείτε να χρησιμοποιήσετε τα εργαλεία σχεδίασης προκειμένου να αλλάξετε τα χρώματα, να σχεδιάσετε γραμμές, κουκίδες, ελλείψεις ή ορθογώνια.

> Σημείωση: Στον Επεξεργαστή σχημάτων, το λευκό χρώμα της παλέτας χρωμάτων είναι διαφανές. Εναλλακτικά, μπορείτε να χρησιμοποιήσετε την πιο ανοιχτή απόχρωση του γκρι.

> Για να διαγράψετε ολόκληρο το σχήμα, κάντε διπλό κλικ στη Γόμα . (Αν τη χρησιμοποιήσετε κατά λάθος, κάντε κλικ στο εργαλείο Αναίρεση για να επαναφέρετε το σχήμα.)

> Αν θέλετε να δημιουργήσετε νέο σχήμα, κάντε δεξί κλικ σε κάποιο "κενό" σχήμα και επιλέξτε Επεξεργασία για να ανοίξει ο Επεξεργαστής σχημάτων. (Ένα κενό σχήμα έχει μια κουκίδα στο κέντρο.) Τα κενά σχήματα δεν έχουν όνομα, γι' αυτό μην παραλείψετε να δώσετε ένα όνομα στο σχήμα σας, αφού το δημιουργήσετε.