> ###### Αλλαγή γραμματοσειράς και στυλ

> Υπάρχει μια ομάδα πρωτογενών διαδικασιών για τον έλεγχο της γραμματοσειράς και του στυλ κειμένου.

> Πριν αλλάξετε τη γραμματοσειρά, πρέπει να επιλέξετε το κείμενο. Με την εντολή επιλογή ξεκινάει η λειτουργία επιλογής. Όταν μετακινήσετε στη συνέχεια το δρομέα, θα επιλεγεί το κείμενο από το σημείο εκκίνησης ως το σημείο όπου βρίσκεται ο δρομέας. Για παράδειγμα:

> `ΑρχήΚειμένου
> επιλογή
> ΤέλοςΚειμένου`

> Επιλέγεται όλο το κείμενο του πλαισίου κειμένου.

> Αφού επιλεγεί το κείμενο, μπορείτε να αλλάξετε τη γραμματοσειρά, το μέγεθος, το στυλ και το χρώμα.

> `ΘέσεΓραμματοσειρά "Arial
> ΘέσεΜέγεθοςΓραμματοσειράς 20
> ΘέσεΣτυλ "έντονα
> ΘέσεΧρώμαΚειμένου "κόκκινο`

> Σημείωση: Αν θέλετε να χρησιμοποιήσετε μια γραμματοσειρά της οποίας το όνομα έχει περισσότερες από μία λέξεις, πρέπει να τοποθετήσετε το όνομα της γραμματοσειράς αυτής ανάμεσα σε κατακόρυφες γραμμές. Για παράδειγμα: `ΘέσεΓραμματοσειρά "|Times New Roman|`

> Υπάρχουν ορισμένοι μεταβιβαστές για τον έλεγχο της γραμματοσειράς και το χρώμα κειμένου. Η γλώσσα Logo μπορεί επίσης να επιστρέψει το κείμενο της επιλογής με το μεταβιβαστή επιλεγμένο.