> ###### Επανάληψη συνεχώς

> Η διαδικασία πολύπλευρο για την οποία γίνεται λόγος στην ενότητα Επανάληψη και αναδρομή αποτελεί ένα παράδειγμα της απλούστερης μορφής αναδρομής: στην πράξη, πρόκειται για μια αέναη επανάληψη. Στο MicroWorlds, αντί να ορίσετε μια αναδρομική διαδικασία, μπορείτε να ορίσετε τη συνεχή επανάληψη μιας οδηγίας με την εντολή συνεχώς ή με την επιλογή Πολλές φορές, η οποία εμφανίζεται στο πλαίσιο διαλόγου μιας χελώνας ή ενός κουμπιού. Για παράδειγμα, η διαδικασία πολύπλευρο μπορεί να αναθεωρηθεί ως εξής:

> `για πολύπλευρο2
> μπροστά βήμα
> δεξιά γωνία
> τέλος`

> Τώρα η πολύπλευρο2 είναι μια κανονική διαδικασία με δύο γραμμές οδηγιών. Οι βήμα και γωνία δεν αποτελούν πλέον εισόδους: είναι τα ονόματα δύο μεταβολέων που ονομάζονται βήμα και γωνία αντίστοιχα.

> Στο πλαίσιο διαλόγου της χελώνας, η πολύπλευρο2 είναι η οδηγία και έχει τη ρύθμιση Πολλές φορές.

> Μπορείτε να πετύχετε το ίδιο αποτέλεσμα (που έχει η αναδρομική διαδικασία πολύπλευρο), αν ρυθμίσετε τις τιμές των μεταβολέων όπως εσείς θέλετε και κάνετε κλικ στη χελώνα. Το μειονέκτημα είναι πως μπορείτε να σταματήσετε αυτή την επανάληψη μόνο με το εργαλείο Διακοπή όλων.