> ###### Διαδικασίες με έξοδο

> Στο Λεξιλόγιο, εξηγήσαμε πώς οι πρωτογενείς διαδικασίες είναι είτε εντολές είτε μεταβιβαστές. Οι περισσότερες διαδικασίες που χρησιμοποιήσαμε στις προηγούμενες ενότητες ήταν εντολές. Μπορούμε επίσης να ορίσουμε και μόνοι μας διαδικασίες που είναι μεταβιβαστές. Για να γίνει κάτι τέτοιο, πρέπει να χρησιμοποιήσετε την εντολή έξοδος.

> Η χρησιμότητα του ορισμού μεταβιβαστών είναι ιδιαίτερα εμφανής κατά τη διαχείριση αριθμών. Για παράδειγμα, μπορείτε να ορίσετε μια διαδικασία που τετραγωνίζει τα δεδομένα της εισόδου με χρήση της εντολής δείξε.

> `για τετράγωνο_του :χ
> δείξε :χ * :χ
> τέλος`

> Αυτό θα έχει το εξής αποτέλεσμα:

> `τετράγωνο_του 5
> 25`

> Δεν μπορείτε να κάνετε όμως τίποτε άλλο. Δεν μπορείτε να το χρησιμοποιήσετε ως θεμελιώδες στοιχείο στον ορισμό πιο σύνθετων διαδικασιών. Για παράδειγμα, ας υποθέσουμε πως θέλετε να υπολογίσετε το άθροισμα των τετραγώνων δύο αριθμών. Για να γίνει κάτι τέτοιο, πρέπει να έχετε τη δυνατότητα να μεταβιβάσετε το αποτέλεσμα σε άλλη διαδικασία. Το τετράγωνο_του μπορεί να αναθεωρηθεί με την αντικατάσταση του δείξε από το έξοδος:

> `για τετράγωνο_του :χ
> έξοδος :χ * :χ
> τέλος`

> Τώρα το τετράγωνο_του είναι ένας μεταβιβαστής:

> `τετράγωνο_του 5`
> `Δεν ξέρω τι να κάνω με το 25`

> Η Logo διαμαρτύρεται επειδή δεν υπάρχει εντολή στην αρχή της γραμμής κι έτσι δεν ξέρει τι να κάνει με την έξοδο (πού να τη μεταβιβάσει).

> Εναλλακτικά, δοκιμάστε αυτό:

> `δείξε ΤετράγωνοΤου 5`
> `25`

> Το τετράγωνο μπορεί να χρησιμοποιηθεί και ως είσοδος στο άθροισμα, για να υπολογιστεί το άθροισμα δύο αριθμών στο τετράγωνο:

> `δείξε άθροισμα τετράγωνο_του_5 τετράγωνο_του_ 3`
> `34`

> Ακολουθεί ένας ακόμη μαθηματικός μεταβιβαστής που μπορείτε να ορίσετε: ο μέσος όρος δύο αριθμών.

> `για μέσο_όρο :χ :ψ
> έξοδος (:χ + :ψ) / 2
> τέλος`

> `δείξε `μέσο_όρο` 20 50`
> `35`

> Τώρα μπορείτε να συνδυάσετε τους μεταβιβαστές και να υπολογίσετε το τετράγωνο του μέσου όρου:

> `δείξε τετράγωνο_του `μέσο_όρο` 20 50`
> `1225`

> Οι διαδικασίες για λέξεις και λίστες που είναι μεταβιβαστές είναι τελικώς περισσότερο χρήσιμες και, σε πολλές περιπτώσεις, μπορούν να λειτουργήσουν ως εργαλεία. Τα εργαλεία είναι διαδικασίες που έχουν πολλές και διάφορες λειτουργίες. Μια απλή διαδικασία-εργαλείο διπλασιάζει μια λέξη, συνδέοντάς την με τον εαυτό της:

> `για διπλή :λέξη
> έξοδος λέξη :λέξη :λέξη
> τέλος`

> `δείξε `διπλή` "αμάν`
> `αμάναμάν`

> Τώρα μπορείτε να χρησιμοποιήσετε αυτόν το μεταβιβαστή ως είσοδο σε άλλη διαδικασία, για παράδειγμα, στην τριγωνική, όπως έχει οριστεί στην ενότητα Λέξεις.
> `τριγωνική διπλή "αμάν`
> `αμάναμάν` `
> μάναμάν` `
> άναμάν
> ναμάν
> αμάν
> άν
> ν`