> ###### Εξαγωγή σχήματος

> Μπορείτε να εξαγάγετε σχήματα, που έχουν δημιουργηθεί από το MicroWorlds, σε ένα αρχείο σχημάτων ή σε μια εργασία του MicroWorlds με την επιλογή Εξαγωγή σχήματος.

> Επιλέξτε Εξαγωγή από το μενού Αρχείο και στη συνέχεια επιλέξτε Σχήμα. Ανοίγει ένα πλαίσιο διαλόγου από το οποίο μπορείτε να δημιουργήσετε ένα κενό αρχείο σχημάτων με νέο όνομα ή απλώς να προσθέσετε σχήματα στο ήδη υπάρχον αρχείο. Έχετε τη δυνατότητα να δημιουργήσετε ένα αρχείο σχημάτων και έτσι να εμπλουτίσετε τη βιβλιοθήκη των σχημάτων, που θα σας χρησιμεύσουν σε επόμενες εργασίες του MicroWorlds.

> Για να μεταφέρετε ένα σχήμα στο νέο Αρχείο σχημάτων:

> - Επιλέξτε ένα σχήμα από την Τρέχουσα εργασία.
> - Κάντε κλικ στο βέλος.

> Για να μεταφέρετε ένα σύνολο σχημάτων:

> - Κάντε Shift-κλικ ή Ctrl-κλικ για να επιλέξετε σχήματα από την Τρέχουσα εργασία στα αριστερά.
> - Κάντε Ctrl-κλικ για να επιλέξετε τον ίδιο αριθμό κενών σχημάτων στο Αρχείο σχημάτων.
> - Κάντε κλικ στο βέλος. Tα σχήματα που έχουν επιλεγεί στο Αρχείο θα αντικατασταθούν από τα σχήματα που έχουν επιλεγεί στην Τρέχουσα εργασία.

> Κατά τη μεταφορά ενός συνόλου σχημάτων, μπορείτε επίσης να επιλέξετε τη θέση του σχήματος στο Αρχείο. Βεβαιωθείτε πως ο αριθμός των διαθέσιμων διαδοχικών σχημάτων στο Αρχείο είναι ίδιος με τον αριθμό των σχημάτων που θέλετε να μεταφέρετε. Σε αυτή τη θέση, τα σχήματα του Αρχείου θα αντικατασταθούν από τα σχήματα που έχετε επιλέξει στην Τρέχουσα εργασία.

> Μια άλλη μέθοδος εξαγωγής σχημάτων συνίσταται στη χρήση του Προχείρου των Windows.

> 1. Επιλέξτε κάποιο σχήμα από την καρτέλα Γραφικά.
> 2. Κάντε δεξί κλικ και επιλέξτε Αποκοπή.
> 3. Πηγαίνετε σε μια εφαρμογή γραφικών και επικολλήστε το σχήμα.

> Σημείωση: Σε ένα αρχείο σχημάτων, ο μέγιστος αριθμός σχημάτων είναι 256.

> ΑποθΣχήματος