> ###### Dynamic Link Libraries

> Στην εποχή των αναβαθμίσεων λογισμικού και της αλληλεπίδρασης μεταξύ εφαρμογών, οι Dynamic Link Libraries (ή DLLs) παίζουν κυρίαρχο ρόλο. Με λίγα λόγια, μια DLL αποτελεί ένα αυτόνομο σύνολο διαδικασιών, λειτουργιών ή πρωτογενών διαδικασιών, στο οποίο μπορείτε να έχετε πρόσβαση μέσω κάποιου προγράμματος. 'Ετσι, όταν μια εταιρεία θέλει να προσθέσει ένα νέο σύνολο λειτουργιών στο πακέτο του λογισμικού της, δεν έχει παρά να εκδώσει μια DLL που να περιέχει τον κατάλληλο κώδικα. Το γεγονός ότι οι DLLs είναι προσπελάσιμες και από άλλες εφαρμογές, τους προσδίδει ακόμη μεγαλύτερο ενδιαφέρον. Μπορείτε να φανταστείτε πως μια DLL είναι ένα μαύρο κουτί που καλείται να εκτελέσει ορισμένες ενέργειες. Δεν χρειάζεται να ανησυχείτε για τον τρόπο εκτέλεσης αυτών των ενεργειών ή ακόμη για τη γλώσσα προγραμματισμού με την οποία έγινε η σύνθεση του κώδικα. Στην πραγματικότητα, το λειτουργικό σύστημα των Windows έχει δημιουργηθεί αποκλειστικά με DLLs. Με τις νέες αυτές πρωτογενείς διαδικασίες, μπορείτε να κάνετε και εσείς ό,τι και τα Windows!

> Δυστυχώς, η χρήση των DLLs έχει και κάποια μειονεκτήματα. Όταν καλείτε μια διαδικασία ή λειτουργία από μια DLL, συχνά πρέπει να δώσετε ένα συγκεκριμένο αριθμό παραμέτρων (ή τοπικά δεδομένα). Δεν είστε σε θέση να γνωρίζετε πόσες παραμέτρους πρέπει να δώσετε ή ποια είδη δεδομένων απαιτούνται. Ένα σφάλμα στις παραμέτρους θα μπορούσε να δημιουργήσει μεγάλο πρόβλημα. Για να αποφύγετε μια τέτοια περίπτωση, θα ήταν χρήσιμο να έχετε κάποιο έγκυρο εγχειρίδιο από τον δημιουργό της DLL, πριν ξεκινήσετε να τη χρησιμοποιείτε. Αν όμως εμφανιστεί κάποιο σφάλμα, ο εντοπισμός και η διόρθωσή του θα είναι ένα πραγματικό μαρτύριο! Επομένως, η σωστή εκμάθηση των DLLs θα αυξήσει τις ικανότητές σας στον προγραμματισμό και τη διαχείριση πηγών, αλλά θα πρέπει να τις χρησιμοποιείτε πολύ προσεκτικά.
> Διαβάστε τις Πρωτογενείς διαδικασίες.