> ###### Τα βασικά της γλώσσας Logo: Μεταβλητές

> Μια λέξη Logo μπορεί να χρησιμοποιηθεί ως μεταβλητή. Μπορείτε να φανταστείτε πως μια μεταβλητή είναι ένα δοχείο που έχει στο εξωτερικό του ένα όνομα (σαν ετικέτα) και μέσα έχει μια τιμή (έναν αριθμό, μια λέξη ή έναν κατάλογο). Όταν δημιουργείτε μια μεταβλητή, δημιουργείτε το δοχείο και την ίδια στιγμή τοποθετείτε μέσα την τιμή. Η Logo έχει δύο είδη μεταβλητών: τοπικές και καθολικές. Στη Logo του MicroWorlds υπάρχουν επίσης μεταβλητές κατάστασης.