> ###### Πλαίσια κειμένου υπό τον έλεγχο προγράμματος

> Τα πλαίσια κειμένου είναι αντικείμενα στα οποία μπορείτε να απευθυνθείτε και τα οποία μπορείτε να χρησιμοποιήσετε για να πληκτρολογήσετε κείμενο. Συνήθως, μπορείτε να ελέγξετε την κατάσταση ενός πλαισίου κειμένου με το ποντίκι. Σε ορισμένα προγράμματα, ωστόσο, χρειάζεται να χρησιμοποιήσετε οδηγίες.

> Το ΝέοΚείμενο δημιουργεί ένα πλαίσιο κειμένου. Ως πρώτη είσοδος δίνεται το όνομα του πλαισίου κειμένου. Το όνομα αυτό δεν πρέπει να υπάρχει στο λεξιλόγιο του MicroWorlds. Ως δεύτερη είσοδος δίνεται η θέση (οι συντεταγμένες της άνω αριστερής γωνίας) και ως τρίτη είσοδος δίνεται το μέγεθος του πλαισίου κειμένου.

> `ΝέοΚείμενο "ΤοΚείμενόΜου [90 90] [200 50]`

> Οι εντολές ΕμφάνισηΚειμένου και ΑπόκρυψηΚειμένου ελέγχουν την ορατότητα τόσο ενός πλαισίου κειμένου όσο και των περιεχομένων του. Οι εντολές αδιαφανές και διαφανές ελέγχουν την ορατότητα μόνο του ίδιου του πλαισίου ενός κειμένου, ενώ τα περιεχόμενα παραμένουν ορατά.

> Όταν δημιουργείτε ένα πλαίσιο κειμένου, η αντίστοιχη εντολή που συνδυάζει την εντολή θέσε με το όνομά του προστίθεται στο λεξιλόγιο του MicroWorlds. Για παράδειγμα, στην παραπάνω περίπτωση:

> `ΘέσεΤοΚείμενόΜου [κάποια δεδομένα]`

> Η εντολή θέσε μπορεί να ελέγξει όλες τις πλευρές της κατάστασης του πλαισίου κειμένου, ακόμα και το πάγωμα. Να θυμάστε πως οι συντεταγμένες μεγέθους και θέσης του πλαισίου κειμένου δεν πρέπει να υπερβαίνουν τα όρια της σελίδας.

> Ας υποθέσουμε πως δημιουργούμε ένα πλαίσιο κειμένου με το όνομα Κείμενο1. Ο πίνακας που ακολουθεί περιέχει όλες τις δυνατές περιπτώσεις:

> ### Οδηγία | ### Ισοδυναμεί με / Ορισμός
> `θέσε "κείμενο1 "κείμενο [Καλημέρα]` | ΘέσεΚείμενο1 [Καλημέρα]
> `θέσε "κείμενο1 "ορατό? "ΣΩΣΤΟ` | ΕμφάνισηΚειμένου
> `θέσε "κείμενο1 "ορατό? "ΛΑΘΟΣ` | ΑπόκρυψηΚειμένου
> `θέσε "κείμενο1 "διαφανές? "ΣΩΣΤΟ` | διαφανές
> `θέσε "κείμενο1 "διαφανές? "ΛΑΘΟΣ` | αδιαφανές
> `θέσε "κείμενο1 "θέση [0 0]` | Καθορίζει τη θέση του πλαισίου κειμένου.
> `θέσε "κείμενο1 "μέγεθος [100 100]` | Ρυθμίζει το μέγεθος του πλαισίου κειμένου.
> `θέσε "κείμενο1 "ΕμφάνισηΟνόματος? "ΣΩΣΤΟ` | Εμφανίζει το όνομα του πλαισίου κειμένου.
> `θέσε "κείμενο1 "ΕμφάνισηΟνόματος? "ΛΑΘΟΣ` | Αποκρύπτει το όνομα του πλαισίου κειμένου.
> `θέσε "κείμενο1 "παγωμένο? "ΣΩΣΤΟ` | πάγωσε "κείμενο1
> `θέσε "κείμενο1 "παγωμένο? "ΛΑΘΟΣ` | ξεπάγωσε "κείμενο1

> Οι αντίστοιχες εντολές πάρε επιστρέφουν την κατάσταση του πλαισίου κειμένου, καθώς και την πληοφορία αν έχει χρησιμοποιηθεί η ΕκτελέσιμηΓραμμή (διαβάστε την ενότητα Mετατροπή ενός πλαισίου κειμένου σε κέντρο εντολών):

> ### Έκφραση | ### Ισοδυναμεί με / Ορισμός
> `πάρε "κείμενο1 "ορατό?` | Επιστρέφει την πληροφορία αν το πλαίσιο κειμένου είναι ορατό.
> `πάρε "κείμενο1 "θέση` | Επιστρέφει τη θέση του πλαισίου κειμένου
> `πάρε "κείμενο1 "μέγεθος` | Επιστρέφει τις τρέχουσες διαστάσεις του πλαισίου κειμένου.
> `πάρε "κείμενο1 "διαφανές?` | Επιστρέφει την πληροφορία αν το πλαίσιο κειμένου είναι διαφανές.
> `πάρε "κείμενο1 "ΕμφάνισηΟνόματος?` | Επιστρέφει την πληροφορία αν είναι ορατό το όνομα του πλαισίου κειμένου.
> `πάρε "κείμενο1 "κείμενο` | κείμενο1
> `πάρε "κείμενο1 "παγωμένο?` | Επιστρέφει την πληροφορία αν το πλαίσιο κειμένου είναι παγωμένο.
> `πάρε "κείμενο1 "ΕκτελέσιμηΓραμμή` | Επιστρέφει την πληροφορία αν είναι ενεργή η εντολή ΕκτελέσιμηΓραμμή.

> Ακολουθεί ένα παράδειγμα χρήσης των πρωτογενών διαδικασιών θέσε και πάρε για διάταξη. Τοποθετούμε δύο όμοια πλαίσια κειμένου το ένα δίπλα στο άλλο:

> `ΝέοΚείμενο "κείμενο1 [-200 125][100 130]
> ΝέοΚείμενο "κείμενο2 [-80 125] πάρε "κείμενο1 "μέγεθος`

> Η δεύτερη είσοδος της παραπάνω οδηγίας αλλάζει την τετμημένη της θέσης του Κείμενο1 κατά 120 ενώ η τεταγμένη παραμένει η ίδια. Η τρίτη είσοδος χρησιμοποιεί την έξοδο του πάρε για τις διαστάσεις. (Σημείωση: Μπορείτε επίσης να ρυθμίσετε τις διαστάσεις κατευθείαν από το μενού συντόμευσης της καρτέλας Εργασία.)

> Οι πρωτογενείς διαδικασίες θέσε και πάρε σας δίνουν τη δυνατότητα να χρησιμοποιήσετε μεταβλητές ως όνομα του πλαισίου κειμένου. Έτσι μπορείτε να δημιουργήσετε ένα εργαλείο για πολλές χρήσεις. Το παράδειγμα που ακολουθεί χρησιμοποιεί διαφορετικά πλαίσια κειμένου για την εμφάνιση δεδομένων που υφίστανται επεξεργασία (Διαβάστε το εγχειρίδιο "Μαθαίνοντας το MicroWorlds Pro").

> `θέσε "AA "κείμενο (πάρε "AA "κείμενο) + 1`

> Στην οδηγία αυτή, τα περιεχόμενα του πλαισίου κειμένου με το όνομα AA αυξάνονται κατά 1. Η οδηγία αυτή ισοδυναμεί με το:

> `ΘέσεAA AA + 1`

> Ακολουθεί ένα ακόμη παράδειγμα, στο οποίο το θέσε χρησιμοποιείται ως οδηγία για την αύξηση του αριθμού που υπάρχει σε οποιοδήποτε πλαίσιο κειμένου, με χρήση μιας μεταβλητής:

> `για αύξηση :κμν
> θέσε :κμν "κείμενο (πάρε :κμν "κείμενο) + 1
> τέλος`

> Αν υπάρχει ένα πλαίσιο κειμένου που ονομάζεται Κείμενο1 και περιέχει έναν αριθμό, η πληκτρολόγηση της διαδικασίας αύξηση "κείμενο1 θα έχει ως αποτέλεσμα την αύξηση του αριθμού που περιέχεται στο πλαίσιο κειμένου.