> ###### Μετακίνηση του δρομέα

> Οι ακόλουθες πρωτογενείς διαδικασίες ελέγχουν την κίνηση του δρομέα. Όλες αυτές οι πρωτογενείς διαδικασίες είναι εντολές, εκτός από το κατηγόρημα ΤέλοςΚειμένου?.

> ### Πρωτογενής διαδικασία | ### Συντομογραφία | ### Ορισμός
> ΔρομέαςΜπροστά | ΔρΜ | Μετακινεί το δρομέα στον επόμενο χαρακτήρα.
> ΔρομέαςΠίσω | ΔρΠ | Μετακινεί το δρομέα στον προηγούμενο χαρακτήρα.
> Δρομέας¶νω | ΔρΑ | Μετακινεί το δρομέα στην προηγούμενη γραμμή.
> ΔρομέαςΚάτω | ΔρΚ | Μετακινεί το δρομέα στην επόμενη γραμμή.
> ΑρχήΚειμένου | ΑρχήΚ | Μετακινεί το δρομέα στην αρχή του κειμένου.
> ΤέλοςΚειμένου | ΤέλοςΚ | Μετακινεί το δρομέα στο τέλος του κειμένου.
> ΑρχήΓραμμής | ΑρχήΓ | Μετακινεί το δρομέα στην αρχή της γραμμής.
> ΤέλοςΓραμμής | ΤέλοςΓ | Μετακινεί το δρομέα στο τέλος της γραμμής.
> ΤέλοςΚειμένου? | ΤέλοςΚ? | Ελέγχει αν ο δρομέας βρίσκεται στο τέλος του κειμένου.

> Το παρακάτω παράδειγμα χρησιμοποιεί την εντολή ΔρΚ για να εμφανίσει κάθε γραμμή του πλαισίου κειμένου, σαν να το διάβαζε κάποιος γραμμή προς γραμμή. Δείτε το επόμενο πλαίσιο κειμένου που ονομάζεται ΤοΚείμενόΜου:

> Αυτό το πλαίσιο κειμένου έχει τρεις γραμμές κειμένου. Μπορείτε να μειώσετε το μέγεθος του πλαισίου κειμένου έτσι ώστε να βλέπετε μόνο την πρώτη γραμμή.

> Μετακινήστε το δρομέα στην αρχή του κειμένου:

> `ΑρχήΚειμένου`

> Για να εμφανιστούν μία μία οι γραμμές, πληκτρολογήστε το εξής στο Κέντρο εντολών:

> `επανάλαβε 3 [ΔρΚ περίμενε 5]`

> Η εντολή περίμενε σας δίνει χρόνο για να παρατηρήσετε το κείμενο. Μπορείτε να ρυθμίσετε τον αριθμό στην είσοδό της. Παρατηρήστε πως ο δρομέας δεν είναι ορατός.

> Αν ένα πλαίσιο κειμένου έχει πολλές γραμμές και δεν θέλετε να τις μετρήσει ο υπολογιστής, μπορείτε να χρησιμοποιήσετε την εντολή ΜέτρησεΓραμμές αντί για τον αριθμό στην είσοδο του επανάλαβε.

> Η εντολή ΜέτρησεΓραμμές ισχύει για λογικές γραμμές, δηλαδή για γραμμές που τελειώνουν με χαρακτήρα επιστροφής, ενώ η εντολή ΔρΚ και οι υπόλοιπες πρωτογενείς διαδικασίες για τη μετακίνηση του δρομέα ισχύουν για φυσικές γραμμές, δηλαδή για γραμμές που είναι φαινομενικά ξεχωριστές. Όταν χρησιμοποιείτε και τα δύο είδη πρωτογενών διαδικασιών, βεβαιωθείτε πως κάθε γραμμή που φαίνεται μέσα στο πλαίσιο κειμένου σας τελειώνει με χαρακτήρα επιστροφής.

> `ΑρχήΚειμένου
> επανάλαβε ΜέτρησεΓραμμές "ΤοΚείμενόΜου [ΔρΚ περίμενε 5]`

> Η γραμμή οδηγίας μπορεί να γίνει ακόμη πιο γενική, αν αντικαταστήσετε το όνομα του πλαισίου κειμένου με την εντολή ΕνεργόΚείμενο. Το ΕνεργόΚείμενο επιστρέφει το όνομα του τρέχοντος πλαισίου κειμένου. Μπορείτε να αλλάξετε το τρέχον πλαίσιο κειμένου αν κάνετε κλικ κατευθείαν σε αυτό ή αν χρησιμοποιήσετε την εντολή ΜίλαΠρος. Μια διαδικασία, την οποία θα μπορούσατε να χρησιμοποιήσετε ως εργαλείο για να δείτε κάθε γραμμή του πλαισίου κειμένου, θα είχε την εξής μορφή:

> `για ΓραμμήΠροςΓραμμή
> ΑρχήΚειμένου
> περίμενε 5
> επανάλαβε ΜέτρησεΓραμμές ΕνεργόΚείμενο [ΔρΚ περίμενε 5]
> ΑρχήΚειμένου
> τέλος`