> ###### Εγγραφή ήχου

> Αν έχετε συνδέσει μικρόφωνο στον υπολογιστή σας, μπορείτε να κάνετε εγγραφή της φωνής σας και να την "εκτελέσετε" ως εντολή. Κάθε νέα εγγραφή δημιουργεί ένα αρχείο ήχου (η μορφή αρχείου είναι ίδια με τη μορφή ενός ήχου που έχετε εισαγάγει: επέκταση .WAV).

> Για να κάνετε εγγραφή της φωνής σας:

> Επιλέξτε το μικρόφωνο (Εγγραφή ήχου) και κάντε κλικ στη σελίδα.

> Ανοίγει το πλαίσιο διαλόγου Εγγραφή:

> | Το κουμπί αυτό ξεκινά την εγγραφή. Η διάρκεια της εγγραφής σας περιορίζεται από το χώρο που είναι διαθέσιμος στο σκληρό σας δίσκο. Προσοχή: 10 δευτερόλεπτα εγγραφής απαιτούν 100 Κ του δίσκου.
> | Το κουμπί αυτό σταματά την εγγραφή.
> | Αν κάνετε κλικ στο κουμπί αυτό, μπορείτε να ακούσετε ό,τι έχετε ηχογραφήσει.

> Αν δεν μείνετε ικανοποιημένοι με το αποτέλεσμα, επαναλάβετε την εγγραφή.

> Μόλις ολοκληρώσετε, κάντε κλικ στο OK. Ανοίγει το πλαίσιο διαλόγου Αποθήκευση ως. Επιλέξτε σημείο αποθήκευσης - θα είναι πιο εύκολο να βρείτε το αρχείο αργότερα, αν το αποθηκεύσετε στον ίδιο φάκελο με την τρέχουσα εργασία.

> - Δώστε ένα όνομα στην εγγραφή σας και κάντε κλικ στο OK για να δημιουργήσετε το αρχείο ήχου.

> Σημαντικό: Χρησιμοποιήστε μία λέξη για το όνομα, έτσι ώστε να μπορείτε να το χρησιμοποιήσετε ως εντολή. Επίσης, χρησιμοποιήστε λιγότερους από 32 χαρακτήρες για το όνομα του αρχείου.

> Το αρχείο που έχετε δημιουργήσει έχει ακριβώς τις ίδιες ιδιότητες με ένα αντικείμενο πολυμέσων.