> ###### Τροποποίηση υπαρχόντων αντικειμένων

> Για να επεξεργαστείτε τις ιδιότητες ενός αντικειμένου, κάντε δεξί κλικ στο εικονίδιο του αντικειμένου πάνω στη σελίδα ή στην καρτέλα Εργασία και επιλέξτε Επεξεργασία. Εμφανίζεται το πλαίσιο διαλόγου. Για να τροποποιήσετε ένα αόρατο αντικείμενο, κάντε δεξί κλικ στο όνομά του στην καρτέλα Εργασία και επιλέξτε Επεξεργασία. Εναλλακτικά, μπορείτε να κάνετε το αντικείμενο ορατό στη σελίδα, με την επιλογή Εμφάνιση.

> Μπορείτε να διαγράψετε ορατά και αόρατα αντικείμενα με την επιλογή Αφαίρεση από το μενού συντόμευσης του αντικειμένου, το οποίο εμφανίζεται όταν κάνετε δεξί κλικ πάνω στο αντικείμενο αυτό στην καρτέλα Εργασία.

> Tο εργαλείο Οφθαλμός έχει διάφορες λειτουργίες:

> - Σας δείχνει πόσα αντικείμενα έχετε δημιουργήσει, τόσο ορατά όσο και αόρατα.
> - Σας επιτρέπει να επανατοποθετήσετε παγωμένα και/ή αόρατα αντικείμενα.
> - Μπορείτε να το χρησιμοποιήσετε προκειμένου να ανοίξετε το πλαίσιο διαλόγου οποιουδήποτε αντικειμένου μιας σελίδας.

> Όταν επιλέγετε το εργαλείο Οφθαλμός, όλα τα αντικείμενα της σελίδας γίνονται προσωρινά ορατά και οι χελώνες που έχουν προγραμματιστεί τοποθετούνται σε πλαίσια. Αυτό είναι χρήσιμο κατά την εύρεση αόρατων αντικειμένων και την επανατοποθέτησή τους. Στην επιφάνεια της καρτέλας Εργασία θα βρείτε έναν κατάλογο με όλα τα αντικείμενα της εργασίας σας.

> Με το εργαλείο Οφθαλμός μπορείτε επίσης να κάνετε κλικ σε κάποιο αντικείμενο προκειμένου να το επεξεργαστείτε.