> ###### Μεταβλητές κατάστασης: Μεταβολείς και πλαίσια κειμένου

> Η κατάσταση ενός μεταβολέα είναι η αριθμητική τιμή που αυτός επιστρέφει. Η κατάσταση ενός πλαισίου κειμένου είναι τα περιεχόμενά του. Οι τιμές αυτών των μεταβλητών κατάστασης είναι πάντα ορατές στο μεταβολέα ή μέσα στο πλαίσιο κειμένου. Αυτό έρχεται σε αντίθεση με τις καθολικές μεταβλητές που έχουν δημιουργηθεί με τις εντολές κάνε ή ονόμασε οι οποίες είναι πιο αφηρημένες, αφού τα περιεχόμενά τους υπάρχουν μόνο στη μνήμη του υπολογιστή. Μπορείτε, για παράδειγμα, να δείτε εύκολα ένα πλαίσιο κειμένου και τα περιεχόμενά του, αν πληκτρολογήσετε στο κείμενο ή αν χρησιμοποιήσετε τις κατάλληλες εντολές.

> Ας υποθέσουμε πως έχουμε δημιουργήσει ένα πλαίσιο κειμένου που ονομάζεται Φίλοι και περιέχει ορισμένα ονόματα.

> Η λέξη φίλοι μπορεί στη συνέχεια να χρησιμοποιηθεί για την αναφορά των περιεχομένων του πλαισίου κειμένου.

> `δείξε φίλοι`
> `Μαρία
> Ελένη
> Δημήτρης
> Αντώνης`

> Μπορείτε να χρησιμοποιήσετε τις εντολές ΣβήσεΚείμενο, τύπωσε και παρεμβολή, προκειμένου να αλλάξετε τα περιεχόμενα του πλαισίου κειμένου. Επίσης, μπορείτε να χρησιμοποιήσετε τη λέξη θέσε μαζί με το όνομα του πλαισίου κειμένου (ΘέσεΦίλοι σε αυτό το παράδειγμα) για να αντικαταστήσετε τα περιεχόμενά του. Να θυμάστε πως οι εντολές παρεμβολή και τύπωσε προσθέτουν κείμενο στο πλαίσιο κειμένου χωρίς να αφαιρούν το υπάρχον κείμενο, ενώ η εντολή ΘέσεΦίλοι αντικαθιστά εξ ολοκλήρου το τρέχον κείμενο.

> `ΘέσεΦίλοι [Χρήστος Κώστας Στέλλα Αλίκη]`