> ###### Μεταβλητές κατάστασης (Τεχνικές): Χελώνες

> Οι χελώνες έχουν αρκετές ενσωματωμένες μεταβλητές κατάστασης, για παράδειγμα ΘέσεΘέση και θέση, ΘέσεΚατεύθυνση και κατεύθυνση, ΘέσεΧρώμα και χρώμα.

> `ΘέσεΚατεύθυνση 90
> δείξε κατεύθυνση`
> `90`

> Μπορείτε να επεκτείνετε αυτές τις μεταβλητές με την εντολή χελωνοχαρακτηριστικό. Η εντολή χελωνοχαρακτηριστικό δημιουργεί μια νέα κατάσταση για κάθε χελώνα στην εργασία. Ένα σύνηθες παράδειγμα στη Logo του MicroWorlds είναι η δημιουργία μεταβλητής χελώνας για την ταχύτητα:

> `χελωνοχαρακτηριστικό "ταχύτητα`

> Η είσοδος στην εντολή χελωνοχαρακτηριστικό γίνεται μια μεταβλητή που συνδέεται με κάθε χελώνα ξεχωριστά. Αρχικά, η μεταβλητή αυτή είναι κενή. Μπορείτε να δώσετε μια τιμή για τη μεταβλητή μιας χελώνας με την εντολή θέσε και το όνομα της μεταβλητής:

> `χ1, ΘέσεΤαχύτητα 2` Λέει στη χελώνα που ονομάζεται χ1 να ρυθμίσει την ταχύτητά της στο 2.
> `χ2, ΘέσεΤαχύτητα 10` Λέει στη χελώνα που ονομάζεται χ2 να ρυθμίσει την ταχύτητά της στο 10.

> Τώρα, αν ζητήσετε από τις χελώνες να εκτελέσουν την οδηγία μπ ταχύτητα, η χ1 θα κινηθεί αργά ενώ η χ2 θα κινηθεί γρήγορα.

> `ΖήτησεΑπό [χ1 χ2] [επανάλαβε 200 [μπ ταχύτητα]]`

> Ένα άλλο πρακτικό παράδειγμα είναι η χρήση της εντολής χελωνοχαρακτηριστικό για την αποθήκευση της αρχικής θέσης κάθε χελώνας, αν υπάρχουν πολλές χελώνες στη σελίδα:

> `χελωνοχαρακτηριστικό "ΑρχικήΘέση
> όλες [ΘέσεΑρχικήΘέση θέση]`

> Για να επιστρέψουν οι χελώνες στην αρχική τους θέση, στην έδρα τους, αφού εκτελέσετε ένα πρόγραμμα, πληκτρολογήστε:

> `όλες [ΘέσεΘέση ΑρχικήΘέση]`

> Το όνομα της μεταβλητής επιστρέφει την τιμή της μεταβλητής για την τρέχουσα χελώνα:

> `χ1, δείξε ταχύτητα`
> `2`

> Πηγαίνετε στην καρτέλα Εργασία για να δείτε τη λίστα των μεταβλητών και των τιμών της συγκεκριμένης χελώνας:

> Η οδηγία `κατάργηση "ταχύτητα` καταργεί τη μεταβλητή ταχύτητα από όλες τις χελώνες.