> ###### Περιεχόμενα πλαισίων κειμένου ως γραμμές

> Υπάρχουν κάποιες ειδικές πρωτογενείς διαδικασίες, οι οποίες εκλαμβάνουν τα περιεχόμενα ενός πλαισίου κειμένου ως ένα σύνολο γραμμών αντί ως ένα σύνολο χαρακτήρων. Το επόμενο παράδειγμα βασίζεται στο ακόλουθο πλαίσιο κειμένου, που ονομάζεται Κείμενο1.

> Φαινομενικά, το Κείμενο1 περιέχει 6 γραμμές. Η τρίτη όμως και η τέταρτη γραμμή, "ένα πολύ μεγάλο φίδι", αποτελούν στην πραγματικότητα μία μόνο γραμμή που δεν χώρεσε στο πλάτος του πλαισίου κειμένου. Αν μεγεθύνετε το πλάτος του πλαισίου κειμένου, θα διαπιστώσετε πως περιέχει μόνο πέντε γραμμές.

> Ορισμένες πρωτογενείς διαδικασίες του MicroWorlds χειρίζονται μόνο λογικές γραμμές (γραμμές που τελειώνουν με το πλήκτρο Enter).

> Η εντολή ΜέτρησεΓραμμές επιστρέφει τον αριθμό γραμμών ενός πλαισίου κειμένου. Δέχεται ως τιμή εισόδου το όνομα ενός πλαισίου κειμένου:

> `δείξε ΜέτρησεΓραμμές "κείμενο1`
> `5`

> Σημείωση: Τα εισαγωγικά που προηγούνται του κείμενο1 δηλώνουν στη Logo ότι είσοδος είναι το όνομα. Η χρήση του κείμενο1 χωρίς εισαγωγικά επιστρέφει τα περιεχόμενα του πλαισίου κειμένου.

> Η εντολή ΓραμμήΚειμένου επιστρέφει μια γραμμή από το πλαίσιο κειμένου.

> `δείξε ΓραμμήΚειμένου 3 "κείμενο1` Το 3 είναι ο αριθμός γραμμής.
> `ένα πολύ μεγάλο φίδι`

> Η εντολή ΔιάλεξεΓραμμήΚειμένου επιστρέφει μια τυχαία γραμμή του πλαισίου κειμένου.

> `δείξε ΔιάλεξεΓραμμήΚειμένου "κείμενο1`
> `ένας σκύλος`
> `δείξε ΔιάλεξεΓραμμήΚειμένου "κείμενο1`
> `ένα μικρό πουλί`

> Παρατηρήστε πως οι εντολές ΓραμμήΚειμένου και ΔιάλεξεΓραμμήΚειμένου επιστρέφουν μια λέξη ή ένα σύνολο λέξεων και όχι μια λίστα.

> Αν χρησιμοποιήσετε αυτούς τους ειδικούς μεταβιβαστές πλαισίων κειμένου σε συνδυασμό με τις πρωτογενείς διαδικασίες, που σας επιτρέπουν να χειρίζεστε λέξεις και λίστες, θα έχετε τη δυνατότητα να συνθέσετε ενδιαφέρουσες εργασίες.